ഇത്ര ചെരിവുള്ള പാലത്തിലൂടെ വാഹനം കയറുമോ? വലുപ്പത്തിന് ലോകത്തിൽ മൂന്നാം സ്ഥാനം | Japan Most Terrifying Bridge Eshima Ohashi\nഇത്ര ചെരിവുള്ള പാലത്തിലൂടെ വാഹനം കയറുമോ? വലുപ്പത്തിന് ലോകത്തിൽ മൂന്നാം സ്ഥാനം\nമനോരമ ലേഖകൻ March 10, 2021 02:26 PM IST\nകുത്തനെയുള്ള ഏതെങ്കിലും പാലത്തിലൂടെ യാത്ര ചെയ്തിട്ടുണ്ടോ? ജപ്പാനില് അത്തരത്തിലൊരു അനുഭവം സഞ്ചാരികളെ കാത്തിരിക്കുന്നുണ്ട്- സഞ്ചാരികളുടെ പ്രിയ കാഴ്ചകളില് ഒന്നായ എഷിമ ഓഹാഷി പാലം. ‘റോളർ കോസ്റ്റർ ബ്രിജ്’ എന്നും ഇതിനു പേരുണ്ട്. ഇതിലൂടെ സഞ്ചരിക്കുന്ന വണ്ടികളുടെ നിയന്ത്രണം പോകുമോ എന്ന് തോന്നിപ്പോകും ഈ പാലത്തിന്‍റെ കുത്തനെയുള്ള ചെരിവ് കണ്ടാല്!\nകോൺക്രീറ്റ് ഫ്രെയിം ഉപയോഗിച്ച് നിര്‍മിച്ച, ജപ്പാനിലെ ഏറ്റവും വലിയ പാലമാണിത്. വലുപ്പത്തിന്‍റെ കാര്യത്തില് ലോകത്ത് മൂന്നാം സ്ഥാനം. നകൗമി തടാകത്തിനു കുറുകെ സ്ഥിതിചെയ്യുന്ന ഈ പാലം ഷിമാനിലെ പ്രിഫെക്ചറിലെ മാറ്റ്സ്യൂ നഗരത്തെ സകൈമിനാറ്റോ നഗരവുമായി ബന്ധിപ്പിക്കുന്നു.\n1997- ലായിരുന്നു ഈ പാലത്തിന്‍റെ പണി ആരംഭിച്ചത്. വലിയ ചരക്കു കപ്പലുകളുടെ യാത്ര സുഗമമാക്കുന്നതിനുള്ള ഉയരം പാലത്തിനുണ്ടാകുമെന്ന് ആര്‍ക്കിടെക്റ്റുകള് ഉറപ്പുവരുത്തി. അങ്ങനെയാണ് പാലത്തിനു പ്രത്യേക രൂപം വന്നത്.\nമുന്‍പുണ്ടായിരുന്ന ഡ്രോബ്രിജിനു പകരമായിരുന്നു എഷിമ ഒഹാഷി ബ്രിജ് നിര്‍മിച്ചത്. പഴയ പാലമുണ്ടായിരുന്നപ്പോൾ, കപ്പലുകള് കടന്നു പോകുന്ന സമയത്ത് 7-8 മിനിറ്റ് വരെ ഗതാഗതം തടസ്സപ്പെട്ടിരുന്നു, മാത്രമല്ല, 14 ടണ്ണിൽ താഴെ ഭാരമുള്ള വാഹനങ്ങൾ മാത്രമേ പാലത്തിൽ അനുവദിച്ചിരുന്നുള്ളൂ. കടന്നുപോകുന്ന വാഹനങ്ങളുടെ എണ്ണം, പ്രതിദിനം 4000 മാത്രമായി പരിമിതപ്പെടുത്തുകയും ചെയ്തിരുന്നു.\nഏകദേശം ഒരു മൈൽ നീളവും 44 മീറ്റർ ഉയരവുമുള്ള ഈ പാലം ലോകത്തിലെ ഏറ്റവും ഉയർന്ന പാലങ്ങളിൽ ഒന്നാണ്. പ്രത്യേക ഫ്രെയിം ഘടന മൂലം, പാലത്തിന്‍റെ ഇരുവശത്തുനിന്നുമുള്ള കാഴ്ചയില് യഥാർഥത്തില് ഉള്ളതിനേക്കാള് ചെരിവ് തോന്നുമെന്നതിനാലാണ് ‘റോളർ‌കോസ്റ്റർ’ എന്ന വിളിപ്പേര് ഇതിനു ലഭിച്ചത്. ടെലിഫോട്ടോ ലെൻസ് ഉപയോഗിച്ച്, ഒരു പ്രത്യേക കോണില് എടുത്ത ഇത്തരം ചില ഫോട്ടോകള് ഇന്‍റര്‍നെറ്റില് വ്യാപകമായി പ്രചരിച്ചിരുന്നു.\nജപ്പാനിലെ ഏറ്റവും വലിയ തടാകങ്ങളിലൊന്നായ നകൗമി തടാകത്തില് ഉപ്പുവെള്ളമാണുള്ളത്. മഞ്ഞുകാലത്ത് ഇവിടേക്ക് ഇരുനൂറോളം ഇനത്തില്‍പ്പെട്ട ദേശാടനപ്പക്ഷികള് വന്നെത്തുന്നു. വടക്കന് ജപ്പാനില്‍നിന്നും സൈബീരിയയില്‍നിന്നും ടഫ്റ്റഡ് ഡക്കുകൾ, വൈറ്റ്-നാപ്ഡ് ക്രെയിനുകൾ, വൈറ്റ്-ഫ്രണ്ടഡ് ഗീസ്, തുന്ദ്ര സ്വാൻസ് തുടങ്ങിയ പക്ഷികള് ഇങ്ങനെ വിരുന്നെത്തുന്ന സമയം ഇവിടം സഞ്ചാരികളെക്കൊണ്ട് നിറയും. ഡെയ്‌കോൺ ദ്വീപ്, എഷിമ ദ്വീപ് എന്നിങ്ങനെ രണ്ടു ദ്വീപുകളും നകൗമിയിലുണ്ട്.\nEnglish Summary: Rollercoaster Bridge Eshima Japan


ധവാന് ഒറ്റയ്ക്ക് സംസാരിക്കുന്നു! രഹസ്യമായി വീഡിയോ പകര്‍ത്തി ഹിറ്റ്മാന്; ഒപ്പം യുവരാജിന്റെ ഇമോജി കമ - Samakalika Malayalam\nധവാന് ഒറ്റയ്ക്ക് സംസാരിക്കുന്നു! രഹസ്യമായി വീഡിയോ പകര്‍ത്തി ഹിറ്റ്മാന്; ഒപ്പം യുവരാജിന്റെ ഇമോജി കമന്റും; വൈറല്\nBy സമകാലിക മലയാളം ഡെസ്‌ക് | Published: 21st September 2019 12:02 AM |\nLast Updated: 21st September 2019 12:02 AM | A+A A- |\nബംഗളൂരു: വിമാന യാത്രക്കിടെ ഓപണിങ് പങ്കാളി ശിഖര് ധവാന്റെ രസകരമായൊരു നിമിഷം വീഡിയോയില് പകര്‍ത്തി ഇന്‍സ്റ്റഗ്രാമിലൂടെ പങ്കിട്ട് ഹിറ്റ്മാന് രോഹിത് ശര്‍മ. വീഡിയോ നിമിഷങ്ങള്‍ക്കുള്ളില് സോഷ്യല് മീഡിയയില് വൈറലായി മാറി. വീഡിയോക്ക് താഴെ ഇമോജികളിട്ട് മുന് താരം യുവരാജ് സിങും എത്തിയതോടെ സംഭവം ആരാധകര് ഏറ്റെടുക്കുകയും ചെയ്തു.\nവിമാനത്തില് വച്ച് ധവാന് ഒറ്റയ്ക്ക് സംസാരിക്കുന്നതാണ് വീഡിയോയില്. ധവാനറിയാതെയാണ് രോഹിത് വീഡിയോ പകര്‍ത്തിയത്. 'എന്നോടല്ല ധവാന് സംസാരിക്കുന്നത്, ദീര്‍ഘകാലമായി അദ്ദേഹത്തിന് ഒരു സാങ്കല്‍പിക സുഹൃത്തുണ്ട്' എന്ന കുറിപ്പോടെയാണ് രോഹിത് സമൂഹ മാധ്യമങ്ങളില് വീഡിയോ പങ്കിട്ടത്.\nവീഡിയോ സംബന്ധിച്ച് ധവാന് വിശദീകരണവുമായി രംഗത്തെത്തുകയും ചെയ്തു. താന് കവിത ചൊല്ലുമ്പോള് രോഹിത് വീഡിയോ പകര്‍ത്തിയതാണ് എന്നായിരുന്നു ധവാന്റെ കമന്റ്.\nദക്ഷിണാഫ്രിക്കയ്‌ക്കെതിരായ ടി20 പരമ്പരയുടെ തിരക്കിനിടെയാണ് രസകരമായ ഈ വീഡിയോയുമായി രോഹിത് രംഗത്തെത്തിയത്. ആദ്യ മത്സരം മഴ കൊണ്ടുപോയപ്പോള് രണ്ടാം പോരില് ഇന്ത്യ ഏഴ് വിക്കറ്റിന് വിജയിച്ചിരുന്നു. പരമ്പരയിലെ അവസാന മത്സരം ഞായറാഴ്ച ബംഗളൂരുവില് നടക്കും.\nവിമാന യാത്ര ധവാന് യുവരാജ് സോഷ്യല് മീഡിയ രോഹിത് ശര്‍മ വീഡിയോ ഇമോജി cricket


ആരോഗ്യകരമായ ഭക്ഷണ പാത്രത്തിന്റെ ഒരു നാടൻ പതിപ്പ് - Dofody\nദിവസവും 1200 കലോറി കൃത്യമായി കഴിക്കണമെന്ന് നിർദേശിക്കുന്ന നൂറു കണക്കിന് ലേഖനങ്ങൾ വായിച്ചതിനു ശേഷം നിങ്ങൾ ആശയകുഴപ്പത്തിലാവുന്നുണ്ടോ? ആരോഗ്യകരമായ ഭക്ഷണം കഴിക്കുന്നതിന് തിരഞ്ഞെടുക്കുവാൻ നിങ്ങളെ സഹായിക്കുന്ന ലളിതമായ ഒരു പരിഹാരം നിങ്ങൾ അന്വേഷിക്കുന്നുണ്ടോ? നിങ്ങൾക്ക് ഇനി മറ്റൊന്നും നോക്കേണ്ട! ഈ ലേഖനം നിങ്ങൾക്കുള്ളതാണ്.\nഈ ലേഖനത്തിൽ ഞാൻ വിശദീകരിക്കുന്നത് ഹാർവാർഡ് മെഡിക്കൽ സ്കൂൾ, ഹാർവാർഡ് സ്കൂൾ ഓഫ് പബ്ലിക് ഹെൽത്ത് എന്നിവടങ്ങളിൽ നിന്ന് വിദഗ്ധർ വികസിപ്പിച്ചെടുത്ത വളരെ പ്രശസ്തമായ ഒരു മാര്‍ഗനിര്‍ദ്ദേശകരേഖയാണ് “ആരോഗ്യകരമായ ഭക്ഷണ പാത്രം”.\nഈ ലേഖനം വായിച്ചതിന് ശേഷം, നിങ്ങൾക്ക്:\nമാർക്കറ്റിൽ നിന്നും ലഭ്യമായ ഏറ്റവും മികച്ച ഭക്ഷണം തിരഞ്ഞെടുക്കുവാൻ നിങ്ങൾക്ക് കഴിയും.\nഎത്ര കലോറിയുണ്ടാവുമെന്ന് (Calorie) നോക്കി സമയം ചെലവഴിക്കാതെ എല്ലാ ആഹാരവും ആരോഗ്യകരമായ വിധത്തിൽ എങ്ങനെ ആസൂത്രണം ചെയ്യാൻ കഴിയും എന്ന് സ്വയം പര്യാപ്തമാകും .\nജീവിതശൈലീ രോഗങ്ങളായ പ്രമേഹം, രക്തസമ്മര്‍ദ്ദം ഒപ്പം അമിതഭാരം, അർബുദം തുടങ്ങിവയിൽ നിന്നും അകന്നു നിൽക്കുവാൻ സാധിക്കും .\nഫലപ്രദമായതും, ആരോഗ്യകരമായ ജീവിതം നയിക്കുവാനും സാധിക്കും..\nഇത് തുടരുവാൻ താൽപ്പര്യമുണ്ടോ? ചില ലളിതമായ ചോദ്യങ്ങൾക്ക് നമ്മുക്ക് ഉത്തരം നൽകാം.\nഎന്താണ് “ആരോഗ്യകരമായ ഭക്ഷണം പാത്രം”?\nഹാർവാർഡ് സ്കൂൾ ഓഫ് പബ്ലിക് ഹെൽത്ത്, ഹാർവാർഡ് മെഡിക്കൽ സ്കൂളിലെ വിദഗ്ദ്ധരുടെ സംഘം സൃഷ്ടിച്ച ഒരു സാങ്കല്പിക പാത്രമാണ് ആരോഗ്യകരമായ ഭക്ഷണ പാത്രം. എല്ലാ ആഹാരത്തിലും വിവിധ പോഷകങ്ങളിലെ അനുപാതങ്ങൾ ഈ പാത്രത്തിൽ കാണിക്കുന്നു.\nആരോഗ്യകരമായ ഭക്ഷണ പാത്രത്തിന്റെ ആശയം നന്നായി മനസ്സിലാക്കാൻ മുകളിലെ ചിത്രം കാണുക.\nധാന്യങ്ങൾ, നിറമുള്ള വൈവിധ്യമാർന്ന പച്ചക്കറികൾ, പിന്നെ മത്സ്യം, കോഴി, അണ്ടിപ്പരിപ്പ്, പയർവർഗങ്ങൾ തുടങ്ങിയവയിൽ അടങ്ങിയ പ്രോട്ടീൻ എന്നിവ തിരഞ്ഞെടുക്കുവാൻ ‘ആരോഗ്യകരമായ ഭക്ഷണ പാത്രത്തിന്റെ’ സഹായം കൊണ്ട് ഒരു ഉപഭോക്താവിന് ഉചിതമായ തീരുമാനങ്ങളെടുക്കാൻ സഹായിക്കും.\nആരോഗ്യകരമായ ഭക്ഷണ പാത്രം എന്ന ആശയം പൂർണമായും ശാസ്ത്രത്തെ അടിസ്ഥാനമാക്കിയുള്ളതാണ്. ഇനി നമ്മുക്ക് കുറച്ചു കൂടി വിശദമായി ഇതിന്റെ ഘടകങ്ങളിലേക്ക് പോകാം. :-\nധാന്യങ്ങൾ: ഭക്ഷണ പാത്രത്തിന്റെ കാല്‍ഭാഗം ധാന്യങ്ങൾ ആയിരിക്കണം. നിങ്ങളുടെ ഇഷ്ട ധാന്യങ്ങൾ തിരഞ്ഞെടുക്കുന്നത് നിങ്ങളുടെ രുചിയുടെയും ഭൂമിശാസ്ത്രപരമായ സ്ഥാനത്തിന്റെയും അടിസ്ഥാനത്തിലാണ്. ശുദ്ധീകരിച്ചതും മിനുക്കിയതുമായ ധാന്യങ്ങൾ തിരഞ്ഞെടുക്കുന്നതിന് പകരം, ധാന്യങ്ങൾ കഴിക്കുന്നതിൽ കൂടുതൽ ഊന്നൽ നൽകുക. ഗോതമ്പു റൊട്ടി, തവിടുള്ള അരി, ഗോതമ്പുകൊണ്ടുണ്ടാക്കിയ പാസ്ത എന്നിവ തവിട് കളയാത്ത ധാന്യങ്ങളുടെ ഉദാഹരണങ്ങളാണ്. ഇന്ന് ഇന്ത്യൻ വിപണിയിൽ കൂടുതൽ ജനപ്രിയമായ വെള്ള അരിയും, മൈദാ കൊണ്ടുണ്ടാക്കിയ റൊട്ടിയും ഉപയോഗിക്കുന്നത് പരിമിതപ്പെടുത്തുക.\nകൊഴുപ്പ്: ആരോഗ്യകരമായ ഭക്ഷണ പാത്രത്തിന്റെ മുകളിൽ ഇടതുവശത്തായി ഒരു ചെറിയ കുപ്പി കൊണ്ട് അടയാളപ്പെടുത്തിയിരിക്കുന്നു. ഏക-അപൂരിത അമ്ല കൊഴുപ്പ് അടങ്ങിയ സമ്പന്ന എണ്ണകൾ അഥവാ മോണോ -സാച്ചുറേറ്റഡ് ഫാറ്റി ആസിഡ് (Mono-Saturated Fatty Acid) അടങ്ങിയ പാചക എണ്ണകളായ ഒലിവ് എണ്ണ, കനോല എണ്ണ കൂടുതലായി ഉപയോഗിക്കാൻ ശ്രമിക്കുക, വെണ്ണ, വനസ്പതി മുതലായവ ഉപേക്ഷിക്കുക. വറുത്തതിലും, പൊരിച്ചതിലും അടങ്ങിയിട്ടുള്ള ട്രാൻസ്-കൊഴുപ്പുകളുള്ള (Trans-Fat) ഭക്ഷണങ്ങൾ പൂർണമായി ഒഴിവാക്കണം. മലയാളികൾക്ക് വറുത്തതും പൊരിച്ചതുമായിട്ടുള്ള മത്സ്യങ്ങൾ ഒഴിവാക്കാൻ സാധിക്കാത്ത വിധം ഭക്ഷണ രീതിയുടെ ഭാഗമായി മാറീട്ടുണ്ട്. ഈ ദുശ്ശീലം എത്രയും പെട്ടന്ന് നിർത്തിയാൽ അത്രെയും നല്ലത്. മത്സ്യങ്ങൾ വേവിച്ചിട്ടോ കറിവെച്ചിട്ടോ ഭക്ഷിക്കുന്നതിന് കുഴപ്പമില്ല.\nആരോഗ്യകരമായ പ്രോട്ടീനുകൾ: ആരോഗ്യകരമായ ഭക്ഷണ പാത്രത്തിന്റെ മറ്റൊരു കാൽഭാഗം പ്രോടീനുകളാണ് കൈവരിക്കുന്നത്. പ്രൊറ്റീന്റെ മികച്ച ഉറവിടമായ പയർ-പരിപ്പ് വർഗ്ഗങ്ങൾ, കശുവണ്ടി, മത്സ്യം, ഇറച്ചി തുടങ്ങിയവ ശരിയായ അളവിൽ ഉപയോഗിക്കുക. ചുവന്നതും സംസ്കരിച്ചതുമായ ഇറച്ചികൾ ഒഴുവാക്കുക. വറുത്ത മാംസം (KFC), പൊരിച്ച മത്സ്യം (ദക്ഷിണേന്ത്യയിൽ ജനപ്രീതിയുള്ള) എന്നിവ ഒഴിവാക്കണം. ചുവന്ന മാംസം, ചീസ് എന്നിവയുടെ ഉപയോഗം പരിമിതപ്പെടുത്തുക.\nപച്ചക്കറികൾ: ഭക്ഷണ പാത്രത്തിൽ ഏറ്റവും കൂടുതൽ ഭാഗം കൈവരിക്കുന്നത് പച്ചക്കറികളാണ്. കൂടുതൽ വൈവിധ്യമാർന്ന പച്ചക്കറികൾ നിങ്ങൾ കഴിക്കുകയാണെങ്കിൽ ഏറെ ഉത്തമം. നാരുകളുള്ള ഇലക്കറികൾ ധാരാളം കഴിക്കുക. പച്ചയായ അല്ലെങ്കിൽ ആവിയിൽ വെച്ച പച്ചക്കറികൾ തന്നെയോ അതെല്ലെങ്കിൽ ഒലിവു എണ്ണയുടെ കുറിച്ച് തുള്ളികൾ അല്പം ഉറ്റിച്ച സലാഡ് പോലെയോ കഴിക്കാം. ഉരുളക്കിഴങ്ങും ഫ്രഞ്ചു ഫ്രൈകളും പച്ചക്കറിയുടെ ഭാഗമാണെന്ന് കണക്കാക്കുന്നില്ല.\nപഴങ്ങള്: നിങ്ങൾ സ്ഥിരമായി കഴിക്കുന്ന ഭക്ഷണത്തിന്റെ കൂടെ എല്ലാ നിറങ്ങളുള്ള പഴങ്ങളും പതിവായി അടങ്ങിയിരിക്കണം. എല്ലാ പഴങ്ങളും ധാരാളം വിറ്റാമിനുകൾ, ആൻറി ഓക്സിഡൻറുകൾ, നാരുകൾ, അമിനോ ആസിഡുകൾ കൊണ്ട് സമ്പുഷ്ടമാണ്. ശുദ്ധമായതും സീസണിൽ ഉള്ള പഴങ്ങൾ കഴിക്കുന്നതാണ് അഭികാമ്യം. പഴങ്ങളുടെ ജ്യൂസ് ഉപഭോഗം ദിവസം ഒരു ചെറിയ ഗ്ലാസിൽ പരിമിതപ്പെടുത്തി വേണം കുടിക്കാൻ.\nകുടിവെള്ളം: നിങ്ങൾ കഴിക്കുന്ന ആഹാരത്തിൻറെ ഒരു പ്രധാന അവശ്യ ഭാഗമാണ് വെള്ളം. ആഹാരത്തിന് ശേഷവും ശുദ്ധജലം കുടിക്കുന്നത് ആരോഗ്യ ഭക്ഷണ പാത്രം ശുപാർശ ചെയ്യുന്നു. കാർബണേറ്റഡ് പാനീയങ്ങൾ (സോഡകൾ), പഞ്ചസാരയുള്ള അഥവാ മധുരം ചേർത്തതായ വെള്ളവും എന്നിവ ഒഴിവാക്കുക. മറ്റ് പാനീയങ്ങളായ കുറഞ്ഞ അളവിലുള്ള ചായയും കാപ്പിയും കുഴപ്പമില്ല. എന്നാൽ പാലും പാലുൽപ്പന്നങ്ങളും ഉപയോഗിക്കുന്നത് പരിമിതമാക്കണം. ഹാർവാർഡ് വിദഗ്ദ്ധർ, പാലും മറ്റു ക്ഷീരോല്പന്നങ്ങളും ഒരു ദിവസം, ഒന്ന് മുതൽ രണ്ട് തവണ വരെ മാത്രം ഉപഭോഗം പരിമിതപ്പെടുത്താൻ ശുപാർശ ചെയ്യുന്നു. കാരണം ഇവ അമിതമായി ഉപയോഗിച്ചാൽ ചെറിയ പ്രയോജനവും കൂടുതൽ ദോഷകരവുമാണെന്ന് ഗവേഷണങ്ങളിൽ കണ്ടെത്തിയിട്ടുണ്ട്.\nആരോഗ്യ ഭക്ഷണ പാത്ര ചിത്രത്തിന്റെ താഴെ ഇടതുവശത്തായി, ശാരീരിക പ്രവർത്തനത്തിന് ഊന്നൽ നൽകുന്ന “ഓടുന്ന മനുഷ്യൻ” പടം നിങ്ങൾക്ക് കാണാൻ കഴിയും.\nആരോഗ്യ ഭക്ഷണ പാത്രത്തിൽ കാണിച്ചിരിക്കുന്ന വിഭാഗങ്ങളുടെ ആപേക്ഷിക വലിപ്പം, കലോറി അല്ലെങ്കിൽ വ്യാപ്‌തി അടിസ്ഥാനമാക്കിയിട്ടുള്ളതാണോ?\nആരോഗ്യ ഭക്ഷണ പാത്രത്തിൽ കാണിച്ചിരിക്കുന്ന വിഭാഗങ്ങളുടെ ആപേക്ഷിക വലിപ്പം എന്ന് പറയുന്നത് ഓരോ ഭക്ഷ്യ വിഭാഗത്തിൽ ഉൾപ്പെടുത്തേണ്ട ആപേക്ഷിക അനുപാതം എത്രയെന്നത് ലളിതമായി കാണിക്കുന്നു എന്ന് മാത്രം. കാരണം അത് ഓരോ വ്യക്തികൾ തമ്മിൽ വ്യത്യാസപ്പെട്ടിരിക്കുന്നതിനാൽ ഇതിൽ പറഞ്ഞിരിക്കുന്ന ഓരോ കലോറിയുടെ നിശ്ചിത എണ്ണം അല്ലെങ്കിൽ ഓരോ പ്രതിദിന ഉപഭോഗത്തിന്റെ അളവ് നിർദ്ദേശിക്കുന്നില്ല. ആരോഗ്യകരമായ ഭക്ഷണ പാത്രത്തിന്റെ ലക്ഷ്യമെന്ന് പറയുന്നത് മാർഗനിർദ്ദേശങ്ങൾക്കനുസൃതമായി ആരോഗ്യകരമായ ഒരു ഭക്ഷണം പാചകം ചെയ്യുന്നതിനുള്ള ഒരു മാർഗ്ഗം ശുപാർശ ചെയ്യുക മാത്രമാണ്.\nഭക്ഷണത്തിൻറെ അളവുകളേക്കാൾ ഭക്ഷണത്തിൻറെ നിലവാരത്തിനാണ് ഈ പാത്രം പ്രാധാന്യം നൽകുന്നത്. ധാന്യങ്ങൾ, പച്ചക്കറികൾ, ആരോഗ്യമുള്ള പ്രോട്ടീൻ, പഴങ്ങൾ, എണ്ണകൾ എന്നിവയെല്ലാം ദഹനം കഴിഞ്ഞാൽ കാർബോഹൈഡ്രേറ്റ്സ് ഉത്പാദിപ്പിക്കുന്നു. നിങ്ങൾ എത്രമാത്രം കാർബോഹൈഡ്രേറ്റ് കഴിക്കുന്നു (ഉയർന്നതോ അല്ലെങ്കിൽ കുറഞ്ഞതോ ആയിക്കോട്ടെ) എന്നല്ല, മറിച്ച് നിങ്ങൾ എന്ത് തരത്തിലുള്ള കാർബോഹൈഡ്രേറ്റുകൾ കഴിക്കുന്നു എന്നാണ് പ്രധാനം. മുകളിൽ പാത്രത്തിന്റെ ചിത്രത്തിൽ കാണിച്ചിരിക്കുന്ന പോലെ ചില നല്ല സ്രോതസ്സുകളുള്ള കാർബോഹൈഡ്രേറ്റ്സ്‍മുണ്ട് , ഫ്രഞ്ച് ഫ്രെയ്സസ്, ശീതളപാനീയങ്ങൾ, ഉരുളക്കിഴങ്ങു തുടങ്ങി മോശമായ സ്രോതസ്സുകളിൽ നിന്നുള്ള കാർബോഹൈഡ്രേറ്റ്സ്‍മുണ്ട് .\nഇനി ഒരു നാടൻ ആരോഗ്യ ഭക്ഷണ പാത്രം\nധാന്യങ്ങളും പയറു വർഗ്ഗങ്ങളും ഇന്ത്യക്കാർക്ക് വളരെയേറെ ഇഷ്ടവിഭവമാണ്. ഒരു ശരാശരി ഇന്ത്യക്കാരുടെ ആഹാരക്രമത്തിൽ ഭൂരിഭാഗവും ഈ രണ്ടു ഭക്ഷണ വിഭാഗങ്ങളാണുണ്ടാവുക. കുറഞ്ഞ കാര്ബോഹൈഡ്രേറ്റ് ആഹാരക്രമത്തിന്റെ ധാരണ എല്ലായ്പ്പോഴും ആശയക്കുഴപ്പം സൃഷ്ടിക്കുന്നുണ്ട് കാരണം, ഒരു ഇന്ത്യക്കാരൻ എത്ര കാർബോഹൈഡ്രേറ്റ്, കൊഴുപ്പ് കഴിക്കണം എന്ന് ഇന്റർനെറ്റിലും മാസികയിലുമായി നിരവധി ലേഖനങ്ങളുണ്ട്. സന്തോഷ വാർത്തയെന്ന് പറയട്ടെ ഹാർവാർഡിന്റെ ആരോഗ്യകരമായ ഭക്ഷണ പാത്രത്തിൽ പറയുന്ന നിർദ്ദേശങ്ങൾ വളരെ എളുപ്പത്തിൽ ഒരു ഇന്ത്യക്കാരുടെ ആഹാരക്രമത്തിൽ ഉൾപെടുത്താൻ പറ്റും.\nചോറും കറിയും: വെള്ള അരി ഉപയോഗിക്കുന്നതിന് പകരം തവിടോടുകൂടിയ അരി ഉപയോഗിക്കുക. കറികൾ, സലാഡ് എന്നിവയിൽ ആനുപാതികമായി പച്ചക്കറികൾ ചേർക്കുക. അതിന്റെ കൂടെ ആരോഗ്യ പാത്രത്തിലെ കാണുന്ന “ആരോഗ്യകരമായ പ്രോട്ടീനുകൾ” ഘടകം നിറവേറ്റാൻ ഉചിതമായ പരിപ്പ് വർഗ്ഗങ്ങൾ ഉൾപ്പെടുത്താൻ മറക്കരുത്. മത്സ്യം, ഇറച്ചി കറി, അല്ലെങ്കിൽ മുട്ട മുതലായവയിൽ നിന്നും ‘പ്രോടീനുകളും’ ലഭിക്കും. ഇത്തരത്തിലുള്ള ആഹാരത്തിന്റെ കൂടെ കഷ്ണമാക്കിയ ആപ്പിൾ അല്ലെങ്കിൽ ഓറഞ്ച് അല്ലെങ്കിൽ മുന്തിരി അല്ലെങ്കിൽ മറ്റേതെങ്കിലും സീസണിൽ ലഭിക്കുന്ന പഴങ്ങൾ കൂടെ ചേർത്ത് കഴിക്കുന്നത് തികച്ചും അനുയോജ്യമാണ്.\nറൊട്ടിയും പരിപ്പുകറിയും: പരിപ്പ് കറി ( പ്രോടീൻ) അല്ലെങ്കിൽ മീൻ കറിയുടെ (വീണ്ടും പ്രോടീൻ) കൂടെ മൂന്ന് മുതൽ നാല് ചപ്പാത്തി അഥവാ റൊട്ടി (മൈദാ കൊണ്ടുണ്ടാക്കിയ ആല്ല) നമ്മുടെ പ്രതിദിന ഭക്ഷണമായി കഴിക്കാവുന്നതാണ്. ഇവയുടെ കൂടെ കഷ്ണം പഴവും കഴിക്കാം.\nനിങ്ങൾ ആരോഗ്യകരമായ ഭക്ഷണം കഴിക്കേണ്ടത് എന്തുകൊണ്ടാണ്?\nഇന്ത്യക്കാർ അവരുടെ ആഹാരത്തിൽ പഴങ്ങളും പച്ചക്കറികളും വേണ്ടത്ര പ്രാധാന്യം നല്കുന്നില്ല. എല്ലാ ഭക്ഷണത്തിലും കുറഞ്ഞ അളവിൽ പച്ചക്കറി ഉണ്ടാവുകയുള്ളു ചിലപ്പോൾ ഒട്ടും ഉണ്ടാവില്ല. ഇനി പഴവർഗ്ഗങ്ങൾ ആണെങ്കിലോ? ഒന്നിക്കൽ പേരിനുപോലും ഉണ്ടാവില്ല അല്ലെങ്കിൽ വളരെ അധികമായിരിക്കും.\nആരോഗ്യകരമായ ഭക്ഷണ പാത്രത്തിന്റെ ആശയം കർശനമായി സ്വീകരിക്കുന്നതിന്റെ പ്രയോജനങ്ങൾ താഴെ പറയുന്നവയാണ്:\nകൊളസ്ട്രോൾ സൗഹൃദ എണ്ണകൾ ഉപയോഗിച്ച് ഹൃദയാഘാതം, സ്ട്രോക്ക് തുടങ്ങിയ ഹൃദയ സംബന്ധമായ അസുഖങ്ങളിൽ നിന്ന് അകന്ന് നിൽക്കുവാൻ സാധിക്കും.\nമനുഷ്യ ശരീരത്തിലെ ഗ്ലൂക്കോസ് മെറ്റബോളിസത്തിൽ അനുകൂലമായ പ്രഭാവം ചെലുത്തുന്ന ഉയർന്ന നിലവാരമുള്ള കാർബോഹൈഡ്രേറ്റുകൾ (ധാന്യങ്ങൾ, ആരോഗ്യകരമായ പ്രോട്ടീൻ, പച്ചക്കറികൾ, പഴങ്ങൾ) കൂടുതൽ ഉപയോഗിക്കുന്നതിലൂടെ പ്രമേഹത്തിൽ നിന്ന് അകന്ന് നിർത്തുന്നു.\nനിങ്ങൾക്ക് ഇതിനകം ഒരു ഹൃദ്രോഗിയാണെങ്കിൽ, മരണനിരക്ക് അപകടങ്ങൾ കുറക്കുന്നു.\nസാധാരണ ശരീരഭാരം നിലനിർത്തുകയും അമിത വണ്ണം നിയന്ത്രിക്കുകയും ചെയ്യുന്നു.\nകുടൽ, ഉദരം, വൻകുടൽ എന്നി അവയവങ്ങളിലെ അർബുദത്തിനെ തടയുന്നു.\nഭക്ഷണത്തിനു ശേഷം നിങ്ങൾക്ക് ക്ഷീണമുണ്ടാവില്ല.\nദിവസംതോറും എല്ലാ സമയവും നിങ്ങൾക്ക് ദീർഘനേരം ഊർജം ലഭിക്കുന്നു.\nനിങ്ങൾ കഴിക്കുന്ന ഓരോ ആഹാര ഇനത്തിന്റെ കലോറിയുടെ ഉള്ളടക്കം കണക്കുകൂട്ടണ്ട ആവശ്യമില്ല കാരണം ഓരോ വ്യക്തികളുടെ ശരീരഭാരം വ്യത്യാസപ്പെട്ടിരിക്കുകയും അവരുടെ ഭക്ഷ്യ ആവശ്യങ്ങൾ ലിംഗം, വയസ്സ്, കാലാവസ്ഥ തുടങ്ങിയ പല ഘടകങ്ങളെ ആശ്രയിച്ചിരിക്കുകയും ചെയ്യും. ഈ രീതി പിന്തുടർന്ന് കൊണ്ട് നിങ്ങൾ ചെയ്യേണ്ടത് ഇത്രമാത്രം, നിങ്ങളുടെ ഓരോ പ്രധാനപെട്ട ഭക്ഷണം, മുകളിലത്തെ ചിത്രത്തിൽ കാണിച്ചിരിക്കുന്ന ആരോഗ്യകരമായ ഭക്ഷണ പാത്രവുമായി താരതമ്യം ചെയ്യുക. മേൽ വിവരിച്ച ചെറിയ വിശദാംശങ്ങൾ പോലും ഒഴിവാക്കരുതെന്ന് പ്രത്യേക കരുതലുകളും വേണം. ഇത് വീണ്ടും വലുതാക്കുന്നതിന് വേണ്ടി പാത്രത്തിലേക്ക് പുതിയ ഇനങ്ങൾ ചേർക്കുകയും അരുത്.\nആരോഗ്യകരമായ സമീകൃതാഹാരം ആസൂത്രണം ചെയ്യുന്നതിനുള്ള ഒരു മാർഗ്ഗമായി ആരോഗ്യകരമായ ഭക്ഷണ പാത്രത്തെ ചിന്തിക്കുക. കുട്ടിയുടെ ഉച്ചഭക്ഷണം ബോക്സിൽ പാക്ക് ചെയ്യുമ്പോൾ അല്ലെങ്കിൽ അത്താഴം വിളമ്പുമ്പോൾ എല്ലായ്‌പോഴും ഈ പാത്രത്തെ മനസ്സിൽ ചിത്രികരിക്കുക. ആരോഗ്യകരമായ ഒരു പാത്രത്തിൽ അടങ്ങിയിരിക്കാൻ ഒരു വിദഗ്ദ്ധ വഴികാട്ടിയായി ഇത് നിങ്ങളെ സഹായിക്കും. ഏതാനും ആഴ്ചത്തേക്ക് ആരോഗ്യ ഭക്ഷണ പാത്രത്തെക്കുറിച്ചുള്ള ആശയം പരീക്ഷിച്ച് നോക്കൂ, അത് നിങ്ങൾക്ക് എങ്ങനെ സഹായിച്ചെന്ന് എന്നെ അറിയിക്കുക. നിങ്ങളുടെ ചിന്തകളും അഭിപ്രായങ്ങളും ചുവടെ അറിയിക്കുക.\nഈ ലേഖനം നിങ്ങൾക്ക് ഇഷ്ട്ടപെട്ടിട്ടുണ്ടെങ്കിൽ തീർച്ചയായും സുഹൃത്തുക്കളുമായി പങ്കുവെയ്ക്കുക. ആരോഗ്യകരമായ ഭക്ഷണ പാത്രത്തിൻറെ ഇംഗ്ലീഷ് പതിപ്പ് വായിക്കാൻ beingthedoctor.com സന്ദർശിക്കുക. നിങ്ങളുടെ വിലപ്പെട്ട അഭിപ്രായങ്ങളും നിർദ്ദേശങ്ങളും എന്നെ അറിയിക്കുക, ഈ പേജ് നിങ്ങളുടെ ബ്രൗസറിൽ ബുക്ക്മാർക്ക് ചെയ്യാൻ മറക്കരുത്! ആരോഗ്യകരമായ ഭക്ഷണ പാത്രത്തെ സംബന്ധിച്ച സംശയം നിങ്ങൾക്കുണ്ടെങ്കിൽ, ഇന്ന് തന്നെ ഡഫോഡിയിൽ ഒരു സൗജന്യ അക്കൗണ്ട് രജിസ്റ്റർ ചെയ്ത് ഞങ്ങളുടെ ഡോക്ടർമാരുമായി വിദഗ്ധ അഭിപ്രായം തേടുക. ഡോക്ടറുമായി എളുപ്പത്തിലും വേഗത്തിലും സംശയനിവാരണം നടത്താനായി, ഞങ്ങളുടെ ആപ്പ് ഗൂഗിൾ പ്ലേയ് സ്റ്റോറിൽ നിന്നും ഇൻസ്റ്റാൾ ചെയ്യുക.\nഈ അടുത്ത് ഇന്ത്യയിൽ നടത്തിയ പഠനത്തിൽ സൂചിപ്പിക്കുന്നത് 'മസ്കലോസ്‌കെലട്ടൽ ഘടന' (Musculoskeletal system) സംബന്ധമായ അസുഖങ്ങൾ ഏകദേശം 20% വരുന്നത്…\nവിഷമം തരുന്ന വാർത്തകൾ ഡോക്ടറിൽ നിന്നും ലഭിക്കുമ്പോൾ, നമ്മൾ പലപ്പോഴും മറ്റൊരു ഡോക്ടറുടെ ഉപദേശം തേടാറുണ്ട്. ആദ്യത്തെ ഡോക്ടറിൽ തൃപ്തിയില്ലെന്നതിന്റെ…\nCategories Malayalam Tags Diet, Fiber, Fruits, India, Vegetable Post navigation


Emalayalee.com - അതിഥിതൊഴിലാളികള്‍ക്ക് യാത്രാസൗകര്യത്തിന് ട്രെയിന് ഏര്‍പ്പെടുത്തിയെന്ന് വ്യാജപ്രചരണം; ഒരാള് അറസ്റ്റില്\nമലപ്പുറം: അതിഥി തൊഴിലാളികള്‍ക്ക് യാത്രാസൗകര്യം ഏര്‍പ്പെടുത്തിയെന്ന് വ്യാജപ്രചരണം നടത്തിയ കേസില് ഒരാള് അറസ്റ്റില്. മലപ്പുറം എടവണ്ണ സ്വദേശി സാക്കിര് തുവ്വക്കാടാണ് അറസ്റ്റിലായത്. ഇയാള്‍കക്കെതിരെ പോലീസ് കേസെടുത്തിരുന്നു. മലപ്പുറം ജില്ലാ കളക്ടര് ജാഫര് മാലിക് ഐ.എ.എസാണ് കേസെടുത്തകാര്യം ഫെയ്സ്ബുക്ക്\nതിങ്കളാഴ്ച രാത്രി അതിഥിതൊഴിലാളികള്‍ക്ക് വീടുകളിലേക്ക് പോകാന് ട്രെയിന് ഏര്‍പ്പെടുത്തിയെന്നായിരുന്നു പ്രചരണം. ഇത് വ്യാജവും അടിസ്ഥാനരഹിതവുമാണെന്നും ജില്ലാ കളക്ടര് അറിയിച്ചു. ഇത്തരം വാര്‍ത്തകള് പ്രചരിപ്പിക്കുന്നവര്‍ക്കെതിരെ കര്‍ശന നടപടികള് സ്വീകരിക്കുമെന്നും


കടവരാന്തയില് അജ്ഞാതന് മരിച്ച സംഭവം: പ്രതി അറസ്റ്റില്\nWed Jan 23 2019 18:52:56 GMT+0530 (IST)\nവടകര: കുഞ്ഞിപ്പളളി ടൗണില് കടവരാന്തയില് അബോധാവസ്ഥയില് കണ്ടെത്തിയ അജ്ഞാതന് മരിച്ച സംഭവത്തിലെ പ്രതിയെ പിടികൂടി. കന്യാകുമാരി മാര്‍ത്താണ്ഡം സ്വദേശി കുമാര് (30) ആണ് പിടിയിലായത്. സപ്തംബര് 17ന് രാത്രി ചോരവാര്‍ന്ന് അബോധാവസ്ഥയിലായ ആളെ പിറ്റേന്ന് കാലത്ത് നാട്ടുകാരാണ് കണ്ടെത്തിയത്. ആദ്യം വടകര ആശുപത്രിയില് എത്തിക്കുകയും അവിടെ നിന്ന് കോഴിക്കോട് മെഡിക്കല് കോളേജ് ആശുപത്രിയില് എത്തിക്കുകയുമായിരുന്നു.\nചികില്‍സയിലിരിക്കെ 28ന് ഇയാള് മരിക്കുകയും ചെയ്തു. പോസ്റ്റ് മോര്‍ട്ടം റിപ്പോര്‍ട്ടില് ചെവിട്ധ് മര്‍ദനമേറ്റതിന്റെ പാടുണ്ടായിരുന്നതായും ആന്തരിക രക്ത സ്രാവം കൊണ്ടാണ് മരിച്ചതെന്നും പറയുന്നു. ഇതേ തുടര്‍ന്ന് പോലീസ് അന്വേഷണം ഊര്‍ജ്ജിതമാക്കുകയായിരുന്നു. ഇയാള് കിടന്നുറങ്ങിയ കട വരാന്തയില് നേരത്തെ സ്ഥിരമായി കാണാറുള്ള തമിഴ്‌നാട് സ്വദേശിയെ കേന്ദ്രീകരിച്ച് നടത്തിയ അന്വേഷണത്തിലാണ് പ്രതിയെ കുറിച്ച് വിവരം ലഭിച്ചത്. കൂടാതെ പോലീസിന്റെ കൈവശമുശളള നിരീക്ഷണത്തിലുളള കുറേ പേരുടെ ഫോട്ടോകള് പരിസരവാസികള്‍ക്ക് കാണിച്ചപ്പോള് പ്രതിയെ കുറിച്ച് വ്യക്ത വന്നു. ഇതോടെ പ്രതി കുമാറിന് വേണ്ടിയുള്ള തിരച്ചിലിനിടയില് മാഹി ബാറിനടുത്ത് വച്ച് പോലീസ് കുമാറിനെ പിടികൂടുകയായിരുന്നു.\nകടവരാന്തയില് കിടക്കുന്നതിലും മരിച്ചയാളുടെ കൈയ്യിലെ മദ്യം കൊടുക്കാത്തതിലുമുളള തര്‍ക്കത്തെ തുടര്‍ന്ന് തമ്മില് കൈയ്യേറ്റം നടന്നതായും ഇതിനിടയില് പ്രതിയുടെ ശരീരത്തിലുണ്ടായിരുന്ന തുന്നിയ മുറിവില് തട്ടി രക്തം വന്നതായും ഇയാള് പറഞ്ഞു. ഇതിലുള്ള ദേഷ്യം കൊണ്ട് കല്ലെടുത്ത് തലക്ക് ഇടിക്കുകയായിരുന്നെന്ന് പ്രതി പറഞ്ഞതായി പോലീസ് പറഞ്ഞു.


ബലാത്സഗ കേസില് നടനായ വരനെ തേടി കതിര്‍മണ്ഡപത്തില് പോലീസ് , വധു വേദി വിട്ടു - Janayugom Online\nBy: Web Desk | Monday9July 2018 2:17 PM IST\nഊട്ടി: എല്ലാം സിനിമ പോലെ, താലികെട്ടിനു മുൻപ് പോലീസ് എത്തി ക്ലൈമാക്സ് കോമഡി ആക്കാൻ താല്പര്യമില്ലാതെ നായിക മണ്ഡപം വിട്ടുപോയി. മിഥുന് ചക്രവര്‍ത്തിയുടെ മകന്റെ വിവാഹം തട്ടുപൊളിപ്പൻ ക്ലൈമാക്സിൽ.\nമിഥുൻചക്രവർത്തിയുടെ മകന് മഹാക്ഷയുടെ വിവാഹമാണ് അലങ്കോലമായത് . വിവാഹത്തിനായി കതിര്‍മണ്ഡപത്തില് എത്തിയ വരനെ തേടി പോലീസ് എത്തി. അതും ബലാത്സഗ കേസില്. ബോളീവുഡ് സൂപ്പര് താരങ്ങള് പങ്കെടുത്ത വിവാഹം ഉപേക്ഷിച്ച് വധുവും വധുവിന്റെ വീട്ടുകാരും മടങ്ങുകയും ചെയ്തു. ബോളിവുഡ് മുന് സൂപ്പര് താരം മിഥുന് ചക്രവര്‍ത്തിയുടെ മകന് മഹാക്ഷയുടെ വിവാഹമാണ് മുടങ്ങിയത്. ഊട്ടിയിലെ ആഡംബര ഹോട്ടലില് ഞായറാഴ്ച്ചയാണ് വിവാഹം നിശ്ചയിച്ചിരുന്നത്. എന്നാല് പോലീസ് എത്തിയതോടെ വധുവും കുടുംബവും വിവാഹം ഉപേക്ഷിക്കുകയായിരുന്നു.\nബോളിവുഡ് താരങ്ങള് ഉള്‍പ്പെടെ നിരവധി സെലിബ്രിറ്റികള് പങ്കെടുക്കുന്ന ചടങ്ങിലേക്കാണ് പോലീസ് എത്തിയത്. ഇതോടെ പീഡനക്കേസില് വരന് പ്രതിയാണെന്ന് മനസിലായതോടെ വധുവിന്റെ വീട്ടുകാര് ബന്ധം ഉപേക്ഷിച്ചു. പ്രതി ഒരു പെണ്‍കുട്ടിയുമായി അടുപ്പത്തിലയിരുന്നെന്നും വിവാഹ വാഗ്ദാനം നല്‍കി ബലാത്സംഗം ചെയ്യുകയും പിന്നീട് ഗര്‍ഭം അലസിപ്പിക്കാനായി പെണ്‍കുട്ടിക്ക് മരുന്ന് നല്‍കിയെന്നുമാണ് കേസ്. മഹാക്ഷയ്ക്കും മാതാവ് യോഗിതാ ബാലിക്കും എതിരെയാണ് കേസ്. ഇരുവരും മുന്‍കൂര് ജാമ്യത്തിന് അപേക്ഷിച്ചിരുന്നെങ്കിലും നടന്നില്ല. ഇതോടെയാണ് വിവാഹ പന്തലില് വരനെയും അന്വേഷിച്ച് പോലീസ് എത്തിയത്.\nബോംബെ ഹൈക്കോതി ജാമ്യ ഹര്‍ജി തള്ളിയതോടെ ഇരുവരും ഡല്‍ഹി കോടതിയില് നിന്നും ജാമ്യം നേടിയിരുന്നു. എന്നാല് ഇതിനിടയിലാണ് പോലീസ് കല്യാണപ്പന്തലില് എത്തിയത്. വിവാഹവാഗ്ദാനം നല്‍കി നാലു വര്‍ഷത്തോളം തന്നെ മഹാക്ഷയ് പീഡിപ്പിച്ചു എന്നാണ് യുവതിയുടെ പരാതി. ഗര്‍ഭിണിയായപ്പോള് അത് അലസിപ്പോകാന് മരുന്നു കഴിപ്പിച്ചെന്നും പരാതിയിലുണ്ട്. മകനുമായി ബന്ധം തുടര്‍ന്നാല് വിവരം അറിയുമെന്ന് യോഗിതാബാലി ഭീഷണിപ്പെടുത്തിയതിനെ തുടര്‍ന്ന് തനിക്ക് മുംബൈയില് നിന്നും ഡല്‍ഹിയിലേക്ക് മാറേണ്ടി വന്നിരിക്കുകയാണെന്നും യുവതി പറഞ്ഞു.\nഅല് മല്ലുവില് അതിഥി താരമായി ഹോളിവുഡ് സംവിധായകന് സോഹന് റോയ്\nസ്തനാര്‍ബുദം നിര്‍ണയിക്കാന് ബ്രാ രൂപകല്‍പ്പന ചെയ്ത സീമയ്ക്ക് നാരീശക്തി പുരസ്‌കാരം\nനവാഗതരുടെ സിനിമകള്‍ക്ക് തിയേറ്ററുകള് പോലും കിട്ടുന്നില്ല: ഹേമന്ദ് മേനോന്\nപുതുമുഖങ്ങള് കേന്ദ്ര കഥാപാത്രമായ സിനിമകള്‍ക്ക് തിയറ്ററുകള് ലഭിക്കാന് ഇന്നും പ്രതിസന്ധികള്\nനീണ്ട ഏഴു വര്‍ഷത്തിന് ശേഷം ജഗതി ശ്രീകുമാര് അഭിനയ രംഗത്തേക്ക്\nസാഹിത്യം പകര്‍ത്തലാവരുത് സിനിമയെന്ന് ജോണ് പോള്


ചരടുവലിച്ച് ജ്യോതിരാദിത്യയും ദിഗ് വിജയിയും, മുഖ്യമന്ത്രിപദത്തിലേക്ക് മുന്‍തൂക്കം കമല്‍നാഥിന് | madhyapradesh election result| madhya pradesh election result latest| kamal nath\nഎല്ലാം രാഹുല് തീരുമാനിക്കും എന്ന് കമല്‍നാഥും സിന്ധ്യയും ദിഗ് വിജയ് സിങും പറയുന്നുണ്ടെങ്കിലും പലതരത്തിലുള്ള സമ്മര്‍ദ്ദങ്ങളും അണിയറയില് നടത്തിവരികയാണ്.\nPublished: Dec 12, 2018, 07:53 AM IST\nഭോപ്പാല്: മധ്യപ്രദേശില് ശിവരാജ് സിങ് ചൗഹാന്റെ നേതൃത്വത്തിലുള്ള ബിജെപിയെ പരാജയപ്പെടുത്തക എന്നത് ചെറിയ കളിയായിരുന്നില്ല കോണ്‍ഗ്രസിന്. സംഘടനാശേഷിപാടെ തകര്‍ന്ന പാര്‍ട്ടിയില് നിന്ന് ഒരുവേള ബിജെപിയിലേക്ക് ചേക്കേറുമെന്ന് വരെ പറഞ്ഞുകേട്ടിരുന്ന കമല്‍നാഥിനെ ഈ വര്‍ഷം ഏപ്രിലില് രാഹുല് പാര്‍ട്ടിയെ ഏല്‍പ്പിച്ചതോടെയാണ് കോണ്‍ഗ്രസ് ഉണര്‍ന്നത്.\n15 വര്‍ഷമായി വന്‍ഭൂരിപക്ഷത്തോടെ അധികാരത്തില് തുടരുന്ന ശിവരാജ് സിങ് ചൗഹാനെ പരാജയപ്പെടുത്താന് കമല്‍നാഥിനൊപ്പം രാഹുല് ജ്യോതിരാദിത്യ സിന്ധ്യയെ കൂടി രംഗത്തേക്കിറക്കിയതോടെ പാര്‍ട്ടി സടകുടഞ്ഞെഴുന്നേറ്റു. പഴയ പ്രതാപങ്ങളോടെ അണിയറ നീക്കങ്ങളില് ദിഗ് വിജയ് സിങും സജീവമായതോടെ തിരഞ്ഞെടുപ്പില് കോണ്‍ഗ്രസ് ആരെ മുന്നില് നിര്‍ത്തുമെന്ന അനിശ്ചിതത്വത്തിലായി. മൂന്ന് പേരേയും മത്സരത്തിനിറക്കാതെ തങ്ങളുടെ ശക്തിമേഖലകളില് പരാമവധി വോട്ടുകള് സമാഹരിക്കാന് വിട്ട് രാഹുലും നേതൃത്വമികവ് കാട്ടി. ഒരു അഭിപ്രായഭിന്നതയും തുറന്നുകാട്ടാതെ മൂവരും ഒറ്റക്കെട്ടായി ബിജെപിയില് നിന്ന് സംസ്ഥനം തിരിച്ച് പിടിച്ചതോടെ വീണ്ടും അനിശ്ചിതത്വത്തിലാണ് കോണ്‍ഗ്രസ്. ആരെ മുഖ്യമന്ത്രിയാക്കും.\nപിസിസി അധ്യക്ഷനും ചിന്ദ് വാര എംപിയുമായ കമല്‍നാഥിനാണ് ഏറ്റവും കൂടുതല് സാധ്യത കല്‍പ്പിക്കുന്നത്. ദിഗ് വിജയ് സിങിന്റെ പിന്തുണകൂടിയുള്ളത് കമല്‍നാഥിന് സഹായകരമാകുമെന്നാണ് കരുതുന്നത്.\nഎല്ലാം രാഹുല് തീരുമാനിക്കും എന്ന് കമല്‍നാഥും സിന്ധ്യയും ദിഗ് വിജയ് സിങും പറയുന്നുണ്ടെങ്കിലും പലതരത്തിലുള്ള സമ്മര്‍ദ്ദങ്ങളും അണിയറയില് നടത്തിവരികയാണ്. മുഖ്യമന്ത്രിയെ തീരുമാനിക്കുന്നതില് സാമുദായിക-ജാതി സമവാക്യങ്ങള് ഏറെ നിര്‍ണായകമാകും. കേന്ദ്ര നേതൃത്വത്തിനും രാഹുലിനും വലിയ താത്പര്യമില്ലാത്തയാളാണ് ദിഗ് വിജയ് സിങെങ്കിലും ജയിച്ച സ്ഥാനാര്‍ത്ഥികളില് നല്ലൊരു ശതമാനം അദ്ദേഹത്തിന്റെ അനുഭാവികളാണ്. എന്നാല് തിരഞ്ഞെടുപ്പ് പ്രചരണത്തില് നിന്ന് മാറ്റിനിര്‍ത്തിയ ദിഗ് വിജയ് സിങിന് മുഖ്യമന്ത്രിപദം നല്‍കാനുള്ള സാധ്യത വിദൂരമാണ്. അതേ സമയം തന്നെ അദ്ദേഹം അനുകൂലിക്കുന്ന കമല്‍നാഥിനോട് രാഹുലിന് എതിര്‍പ്പുമില്ല. എന്നാല് സംസ്ഥാനത്ത് പൂര്‍ണ്ണമായി സ്വാധീനമില്ല എന്നതാണ് കമല്‍നാഥിന് തടസ്സമായി നില്‍ക്കുന്ന ഘടകം. ജ്യോതിരാദിത്യ സിന്ധ്യയും തന്റെ മേഖലകളില് മാത്രമെ അറിയപ്പെടുന്നുള്ളൂ എന്നതാണ് കമല്‍നാഥിന് ആശ്വാസം.\nഗ്വാളിയാര് എംപിയായ ജ്യോതിരാദിത്യ സിന്ധ്യ നിലവില് കോണ്‍ഗ്രസ് പ്രചരണ കമ്മിറ്റി അധ്യക്ഷനാണ്. ഒരു വര്‍ഷംകൊണ്ട് കോണ്‍ഗ്രസിനെ അധികാരത്തിലേത്തിക്കുന്നതില് നിര്‍ണായക പങ്കുവഹിച്ച സിന്ധ്യക്ക് വന് ജനസമ്മിതിയുണ്ട്. യുവാക്കളെ പാര്‍ട്ടിയിലേക്ക് കൂടുതല് ആകര്‍ഷിക്കാന് സിന്ധ്യയെ മുഖ്യമന്ത്രിയാക്കുന്നതിലൂടെ സാധിക്കുമെന്ന് കരുതുന്നവരും ഏറെയാണ്.\nഹിന്ദുവിരുദ്ധപാര്‍ട്ടിയെന്ന ബി.ജെ.പി.യുടെ ആരോപണം മറികടക്കാന് കോണ്‍ഗ്രസ് മൃദുഹിന്ദു നയങ്ങള് എടുത്തണിഞ്ഞാണ് തിരഞ്ഞെടുപ്പിനെ നേരിട്ടത്. ഒബിസി വിഭാഗത്തിനായി അവര് 40 ശതമാനം സീറ്റുകളും നീക്കിവെച്ചിരുന്നു. അതുക്കൊണ്ടുതന്നെ ജാതിസമവാക്യങ്ങള് നിര്‍ണായകമായെന്ന് തിരഞ്ഞെടുപ്പ് ഫലവും കാണിക്കുന്നുണ്ട്. മുഖ്യമന്ത്രിയെ തിരഞ്ഞെടുക്കുമ്പോഴും ഈയൊരു ഘടകത്തിനായിരിക്കും കോണ്‍ഗ്രസ് മുന്‍ഗണ നല്‍കുക.\n230 അംഗസഭയില് 34 സീറ്റ് പട്ടികജാതിക്കും 41 സീറ്റ് പട്ടികവര്‍ഗത്തിനും സംവരണം ചെയ്തിരിക്കുകയാണ്. പൊതുവിഭാഗത്തിലുള്ള സീറ്റുകളില് 39 ശതമാനം ഒ.ബി.സി. വിഭാഗത്തിനാണ് ബി.ജെ.പി. നല്‍കിയിട്ടുള്ളത്. 24 ശതമാനം ഠാക്കൂറുകള്‍ക്കും 23 ശതമാനം ബ്രാഹ്മണര്‍ക്കും നല്‍കി. കോണ്‍ഗ്രസ് ആകട്ടെ 40 ശതമാനത്തോളം സീറ്റ് ഒ.ബി.സി.ക്ക് നല്‍കി. 27 ശതമാനം ഠാക്കൂറുകള്‍ക്കും 23 ശതമാനം ബ്രാഹ്മണര്‍ക്കും നീക്കിവെച്ചു. താഴ്ന്നജാതിക്കാരെ പിണക്കാതെ സവര്‍ണരെ പ്രീണിപ്പിക്കാനുള്ള ഞാണിന്‍മേല്‍ക്കളിയാണ് ഇരുകക്ഷികളും നടത്തിയത്.\nContent Highlights: madhya pradesh election result 2018 kamal nath and jyothiraditya scindia have chances for cm post


Sat Apr 20 2019 20:49:29 GMT+0530 (IST)\nമോസ്‌കോ: റഷ്യന് ലോകകപ്പിലെ ജീവന്‍മരണ പോരാട്ടങ്ങള്‍ക്കു തുടക്കമായി. ഗ്രൂപ്പ് ഘട്ടത്തിലെ ഇഞ്ച്വറി പോരാട്ടങ്ങള് ആരംഭിച്ചപ്പോള് വമ്പന് ടീമുകള്‍ക്ക് പ്രീ ക്വാര്‍ട്ടറിലെത്താന് കളി മാത്രമല്ല, കണക്കും കൂടി അനുകൂലമാവേണ്ട സ്ഥിതിയാണുള്ളത്. റഷ്യ, ഉറുഗ്വേ, ഫ്രാന്‍സ്, ക്രൊയേഷ്യ, ബെല്‍ജിയം, ഇംഗ്ലണ്ട് എന്നിവരാണ് ഇതിനകം പ്രീ ക്വാര്‍ട്ടറില് സ്ഥാനം ഉറപ്പാക്കിക്കഴിഞ്ഞ ടീമുകള്. ഈജിപ്ത്, സൗദി, മൊറോക്കോ, പെറു, കോസ്റ്റാറിക്ക, തുണീസ്യ, പാനമ, പോളണ്ട് എന്നിവര്‍ക്കു മടക്ക ടിക്കറ്റുകള് നല്‍കിക്കഴിഞ്ഞു. അതേസമയം ലോകോത്തര ടീമുകളായ അര്‍ജന്റീന, ബ്രസീല്, ജര്‍മനി, ടീമുകള് നെഞ്ചിടിപ്പോടെ കാത്തിരിക്കുകയാണ്. ഗ്രൂപ്പുകളിലെ സ്ഥിതിവിവരങ്ങള് ഇങ്ങനെയാണ്.\nറഷ്യയും ഉറുഗ്വേയും പ്രീ ക്വാര്‍ട്ടറില് ആദ്യമെത്തിയ ടീമുകള്. ഇനി ഗ്രൂപ്പ് ജേതാക്കളെ തീരുമാനിക്കാനുള്ള പോരാട്ടം. ഈജിപ്തും സൗദിയും ഗ്രൂപ്പില് നിന്ന് പുറത്തായിക്കഴിഞ്ഞു.\nഏറെ സങ്കീര്‍ണതകള് നിറഞ്ഞതാണു ഗ്രൂപ്പ് ബി. സാമാന്യം നല്ല ചെറുത്തുനില്‍പു തന്നെ കാഴ്ചവച്ചെങ്കിലും രണ്ടു മല്‍സരങ്ങളിലെ തോല്‍വി ആഫ്രിക്കന് രാജ്യമായ മൊറോക്കോയെ പുറത്തേക്കുള്ള വഴികാണിച്ചു. എതിരാളികളെ നന്നായി വിറപ്പിച്ച ശേഷം ഓരോ ഗോളിനാണ് മൊറോക്കോ കീഴടങ്ങിയത്. നാലു പോയിന്റ് വീതമുള്ള പോര്‍ച്ചുഗലും സ്‌പെയിനും മൂന്നു പോയിന്റുള്ള ഇറാനും തമ്മിലാണ് പ്രീക്വാര്‍ട്ടര് ബര്‍ത്തിനായുള്ള പോരാട്ടം. ഇതില് ജയിക്കുന്നവര് പ്രീ ക്വാര്‍ട്ടറിലേക്ക് കടക്കും.\nരണ്ടു ജയത്തിലൂടെ ആറു പോയിന്റുള്ള മുന്‍ലോക ചാംപ്യന്‍മാരായ ഫ്രാന്‍സ് നോക്കൗട്ട് റൗണ്ടില് സ്ഥാനം ഉറപ്പിച്ചുകഴിഞ്ഞു. നാലു പോയിന്റുമായി ഡെന്‍മാര്‍ക്കാണ് രണ്ടാം സ്ഥാനത്തുള്ളത്. ആസ്‌ത്രേലിയക്ക് ഒരു പോയിന്റുണ്ട്.\nപെറു പുറത്താവുകയും ചെയ്തു. ഡെന്‍മാര്‍ക്ക് ഫ്രാന്‍സിനെയും ആസ്‌ത്രേലിയ പെറുവിനെയും നേരിടുകയാണ്. ഡെന്‍മാര്‍ക്കിന് സമനില മതി. അതേസമയം ആസ്‌ത്രേലിയക്ക് നല്ല മാര്‍ജിനിലുള്ള ജയവും വേണം.\nഅര്‍ജന്റീനയുടെ നെഞ്ചിടിപ്പിന് കാരണമാവുന്നതാണ് ഈ ഗ്രൂപ്പിലെ കളികള്. സമനില പോലും രണ്ടു തവണ ലോകകപ്പ് ജേതാക്കളും കിരീട ഫേവറിറ്റുകളുമായ അര്‍ജന്റീനയ്ക്ക് പുറത്തേക്കുള്ള വഴി തുറന്നേക്കും. ഇന്നു നടക്കുന്ന മല്‍സരത്തില് അര്‍ജന്റീനയ്ക്ക് നൈജീരിയയെ തോല്‍പിച്ചാല് മാത്രം പോര ക്രൊയേഷ്യ ഐസ്‌ലന്റിനെ തോല്‍പിക്കണം. ഐസ്‌ലന്റ് ക്രൊയേഷ്യയെ തോല്‍പിക്കുകയും നൈജീരിയയും അര്‍ജന്റീനയും സമനിലയില് പിരിയുകയും ചെയ്താല് ഗോള് ശരാശരി നിര്‍ണായകമാവും. അതേസമയം മികച്ച ഫോമില് കളിക്കുന്ന ക്രൊയേഷ്യ രണ്ടു ജയവുമായി പ്രീ ക്വാര്‍ട്ടറിലേക്ക് ടിക്കറ്റ് ഉറപ്പാക്കി. ആറു പോയിന്റോടെ ഗ്രൂപ്പിലെ ജേതാക്കളാണ് ഇവര്. അര്‍ജന്റീനയെ തോല്‍പിക്കാനായാല് ഇപ്പോള് മൂന്നു പോയിന്റുള്ള നൈജീരിയ നോക്കൗട്ടിലേക്ക് മുന്നേറും. നല്ല മാര്‍ജിനില് ക്രൊയേഷ്യയെ തോല്‍പിക്കുകയും അര്‍ജന്റീന നൈജീരിയയെ തോല്‍പിക്കുകയും ചെയ്താല് ഐസ്‌ലന്റിനും പ്രതീക്ഷയുണ്ട്.\nമുന് ലോക ചാംപ്യന്‍മാരായ ബ്രസീല് അടങ്ങുന്ന ഈ ഗ്രൂപ്പില് കാനറികളും ആശങ്കയിലാണുള്ളത്.\nബ്രസീലിനും സ്വിറ്റ്‌സര്‍ലന്‍ഡിനും നിലവില് നാലു പോയിന്റ് വീതമുണ്ട്. സെര്‍ബിയക്ക് മൂന്നും. ഇതില് ആര്‍ക്കു വേണമെങ്കിലും നോക്കൗട്ടിലെത്താം. നാളെ സെര്‍ബിയ ബ്രസീലിനെയും സ്വിറ്റ്‌സര്‍ലന്‍ഡ് കോസ്റ്ററിക്കയെയും നേരിടുകയാണ്. രണ്ടു മല്‍സരങ്ങള് തോറ്റ കെയ്‌ലര് നവാസിന്റെ കോസ്റ്ററിക്ക ഇതിനകം പുറത്തായിക്കഴിഞ്ഞു.\nഗ്രൂപ്പിലെ കിരീട ഫേവറിറ്റുകളായ നിലവിലെ ചാംപ്യന്‍മാരായ ജര്‍മനിയുടെ കാര്യവും ആശങ്കയില്‍ത്തന്നെയാണുളളത്.\nആറു പോയിന്റുള്ള മെക്‌സിക്കോയാണ് ഗ്രൂപ്പില് മുന്നിലുള്ളത്. ജര്‍മനി ദക്ഷിണ കൊറിയയെ പരാജയപ്പെടുത്തുകയും സ്വീഡന് മെക്‌സിക്കോയെ വീഴ്ത്തുകയും ചെയ്താല് മൂന്ന് ടീമുകള്‍ക്കും ആറു പോയിന്റാവും. അപ്പോള് ഗോള് ശരാശരി നിര്‍ണായകമാവും. മെക്‌സിക്കോയും ദക്ഷിണ കൊറിയയും ജയിച്ചാല് മെക്‌സിക്കോ കയറും. ജര്‍മനി, ദക്ഷിണ കൊറിയ, സ്വീഡന് എന്നിവര്‍ക്ക് ഗോള് ശരാശരി നിര്‍ണയാകമാവും.\nലുക്കാക്കുവിന്റെ തകര്‍പ്പന് പ്രകടനത്തിന്റെ പിന്‍ബലത്തില് ഗ്രൂപ്പില് നിന്ന് ബെല്‍ജിയവും ഹാരികെയ്‌നിന്റെ മികവില് ഇംഗ്ലണ്ടും പ്രീ ക്വാര്‍ട്ടറില് സ്ഥാനം ഉറപ്പിച്ചുകഴിഞ്ഞു. അതേ സമയം പാനമയും തുണീസ്യയും പുറത്തായിക്കഴിഞ്ഞു. വ്യാഴാഴ്ചയാണ് ഇംഗ്ലണ്ടും ബെല്‍ജിവും തമ്മില് ഏറ്റുമുട്ടുന്നത്. ഇതില് ജേതാക്കളാവുന്നവര് ഗ്രൂപ്പ് ജേതാക്കളുമാവും.\nനാലു പോയിന്റോടെ ജപ്പാനും സെനഗലുമാണ് മുന്നില്. പോളണ്ടിനെ തോല്‍പിച്ച് കൊളംബിയയും സാധ്യത വര്‍ധിപ്പിച്ചിട്ടുണ്ട്. പോളണ്ട് പുറത്തായിക്കഴിഞ്ഞു. ജപ്പാനും പോളണ്ടും സെനഗലും കൊളംബിയയും തമ്മിലാണ് മല്‍സരം. ഇതില് ജപ്പാനും കൊളംബിയക്കും സെനഗലിനും നിര്‍ണായകമാണ്.


ഉപഭോക്താവ് വീണ്ടും തേടിയെത്തണോ? എങ്കില് നല്‍കൂ ഇക്കാര്യം\nഅത്ഭുതപ്പെടുത്തുന്ന അനുഭവം നിങ്ങള് ഉപഭോക്താവിന് നല്‍കിയാല് വീണ്ടും അവര് തേടിയെത്തും\n|15 Nov 2021 6:10 AM GMT\nനിങ്ങള് കുടുംബത്തോടൊപ്പം സിനിമയ്ക്ക് പോകുന്നു. നല്ല ചിത്രം. നിങ്ങളും കുടുംബവും ചിത്രം ആസ്വദിക്കുന്നു. എന്നാല് സിനിമയുടെ ക്ലൈമാക്‌സ് പ്രതീക്ഷക്കൊത്ത് ഉയര്‍ന്നില്ല. ചിത്രത്തിന്റെ ക്ലൈമാക്‌സ് നിങ്ങളെ തീര്‍ത്തും നിരാശപ്പെടുത്തുന്നു. ചിത്രത്തെക്കുറിച്ചുള്ള നിങ്ങളുടെ അഭിപ്രായം എന്തായിരിക്കും? മികച്ച ക്ലൈമാക്‌സ് സിനിമയ്ക്ക് മികച്ച അഭിപ്രായം നല്‍കുന്നു എന്നാല് മോശം ക്ലൈമാക്‌സ് നേരെ തിരിച്ചും. അനുഭവത്തിന്റെ ഉത്തുംഗത്തില് (Peak) ആണ് ഓരോ വ്യക്തിയും അവരുടെ അഭിപ്രായം രൂപീകരിക്കുന്നത്.\nനിങ്ങള് കുടുംബവുമായി റസ്‌റ്റോറന്റില് ഭക്ഷണം കഴിക്കുന്നു. നല്ല അന്തരീക്ഷം, സൗഹൃദത്തോടെയുള്ള പെരുമാറ്റം, സ്വാദിഷ്ഠമായ ഭക്ഷണം. നിങ്ങള് ആസ്വദിച്ചു കഴിക്കുന്നു. ഭക്ഷണം കഴിച്ചു തീരുന്ന വേളയില് റസ്‌റ്റോറന്റ് ഷെഫ് നിങ്ങളുടെ മേശക്കരികിലേക്ക് നടന്നു വരുന്നു. അദ്ദേഹത്തിന്റെ കയ്യില് നിങ്ങള്‍ക്കുള്ള ഐസ്‌ക്രീമാണ്. ഷെഫ് മനോഹരമായ ചിരിയോടെ ആ ഐസ്‌ക്രീമിന്റെ പ്രത്യേകത നിങ്ങള്‍ക്ക് വിവരിച്ചു നല്‍കുന്നു അതിനുശേഷം തികച്ചും സൗജന്യമായി ആ ഐസ്‌ക്രീം നിങ്ങള്‍ക്കും കുടുംബത്തിനുമായി നല്‍കുന്നു. നിങ്ങള് ഒട്ടും പ്രതീക്ഷിക്കാത്ത അനുഭവം. എന്തായിരിക്കും നിങ്ങള്‍ക്ക് ആ റസ്‌റ്റോറന്റിനെക്കുറിച്ചുള്ള അഭിപ്രായം?\nസിനിമ കണ്ടപ്പോള് നിങ്ങള്‍ക്കുള്ള അതേ അനുഭവമല്ല റസ്‌റ്റോറന്റില് ഉണ്ടായത്. സിനിമയുടെ ക്ലൈമാക്‌സ് നിങ്ങളെ നിരാശപ്പെടുത്തുകയും തികച്ചും നെഗറ്റീവായ അനുഭവം നല്‍കുകയും ചെയ്തു. റസ്‌റ്റോറന്റില് നിങ്ങള് ഒരിക്കലും പ്രതീക്ഷിക്കാത്ത, നിങ്ങളെ അത്ഭുതപ്പെടുത്തിയ ഒരു കാര്യം സംഭവിക്കുകയും ചെയ്തു. ഇത് അത്യധികം പോസിറ്റീവായ സംഭവമായി മാറി. നാമോരുത്തരും അനുഭവങ്ങള് വിലയിരുത്തുന്നത് അനുഭവങ്ങളുടെ ഉച്ചസ്ഥായിയില് സംഭവിക്കുന്ന ഇത്തരം കാര്യങ്ങള് അടിസ്ഥാനമാക്കിയാണ്.\nഅനുഭവങ്ങളുടെ ഉത്തുംഗത്തില് (Peak) നെഗറ്റീവായ അല്ലെങ്കില് പോസിറ്റീവായ അഭിപ്രായങ്ങള് ഉരുത്തിരിയും. ഉപഭോക്താക്കള് ബ്രാന്‍ഡുമായുള്ള തങ്ങളുടെ അനുഭവങ്ങള് വിലയിരുത്തുന്നത് എപ്പോഴും ഈ പീക്ക് എന്‍ഡ് റൂള് (Peak – End Rule) അനുസരിച്ചാണ്. അനുഭവങ്ങളുടെ തീവ്രത ഒരു ഉപഭോക്താവിന് പൂര്‍ണ്ണമായി സംവേദനക്ഷമമാകുന്നത് അതിന്റെ ഉത്തുംഗ നിമിഷങ്ങളിലായിരിക്കും.\nമികച്ച ഒരു പ്രഭാഷകനെ നിങ്ങള് ശ്രദ്ധിക്കൂ. അദ്ദേഹം എപ്പോഴും പ്രസംഗം അവസാനിപ്പിക്കുന്നത് ഓര്‍മ്മയില് നില്‍ക്കത്തക്ക പ്രാധാന്യമുള്ള, ശക്തിയുള്ള എന്തെങ്കിലും കാര്യങ്ങള് പറഞ്ഞുകൊണ്ടാവും. അത് ഗൗരവമുള്ള ഒന്നാവാം അല്ലെങ്കില് തമാശരൂപത്തിലുള്ള ഒന്നാവാം. പക്ഷേ നല്ലൊരു പ്രഭാഷകന് ഒരിക്കലും തന്റെ പ്രസംഗം സാധാരണ രീതിയില് ഒഴുക്കന് മട്ടില് പറഞ്ഞ് അവസാനിപ്പിക്കുകയില്ല. തന്റെ കേള്‍വിക്കാര്‍ക്ക് മനോഹരമായ ഒരു അനുഭവം നല്‍കിക്കൊണ്ട് മാത്രമേ അദ്ദേഹം പ്രസംഗം അവസാനിപ്പിക്കുകയുള്ളൂ.\nഉല്‍പ്പന്നം വില്‍ക്കാന് ശ്രമിക്കുന്ന ഒരു സെയില്‍സ്മാന് ഡീല് അവസാനിക്കുന്ന സമയത്ത് ഉപഭോക്താവ് ഒരിക്കലും ചിന്തിക്കാത്ത എന്തെങ്കിലും കൂടി കൂടുതല് നല്‍കുകയാണെങ്കില് ഉപഭോക്താവിന്റെ പ്രതികരണം എന്തായിരിക്കും? ഉപഭോക്താക്കളെക്കൊണ്ട് 'വൗ' (WOW) എന്ന് പറയിപ്പിക്കുന്ന അനുഭവം അവര്‍ക്ക് നല്‍കുകയാണെങ്കില് ബ്രാന്‍ഡുമായി ദൃഢമായ ബന്ധം ഉടലെടുപ്പിക്കുവാന് സാധിക്കും.\nചില ടെലിവിഷന് ഷോകള് (Television Shows) ജനപ്രീതിയുടെ പാരമ്യത്തില് നില്‍ക്കുമ്പോള് പെട്ടെന്ന് അവസാനിപ്പിക്കുന്നത് ശ്രദ്ധിച്ചിട്ടില്ലേ? പരമാവധി മീഡിയ വരുമാനം നേടാനാണ് നിര്‍മ്മാതാക്കള് ഇതിലൂടെ ശ്രമിക്കുന്നത്. ബ്രാന്‍ഡുമായി അതിശക്തമായ ബന്ധം ഉപഭോക്താക്കളില് സൃഷ്ടിക്കാന് പീക്ക് എന്‍ഡ് റൂള് (Peak – End Rule) തന്ത്രത്തിന് സാധിക്കും. അനുഭവ തീവ്രതയുടെ ഏറ്റവും ഉന്നതിയില് ഉപഭോക്താവിനെ സംതൃപ്തനാക്കുകയും പോസിറ്റീവ് അഭിപ്രായങ്ങള് രൂപീകരിക്കുകയും ചെയ്യുന്നതിലാവട്ടെ ബിസിനസുകളുടെ ഊന്നല്. അപ്രതീക്ഷിതമായത് നല്‍കുക, ഉപഭോക്താവിനെ അത്ഭുതപ്പെടുത്തുക, മികച്ച അനുഭവങ്ങള് തേടി അവര് വീണ്ടും വീണ്ടും നിങ്ങളെ സമീപിച്ചു കൊണ്ടിരിക്കും.\nDr sudheer Babu business strategies customers satisfaction


6 April 2019 2:19 AM GMT\nഅഞ്ചാം മത്സരത്തില് കന്നി ജയം തേടി ഇറങ്ങിയ റോയല് ചലഞ്ചേഴ്‌സ് ബംഗളുരുവിന് ആന്ദ്രേ റസല് ഷോക്ക്. ക്യാപ്റ്റന് വിരാട് കോഹ്‌ലിയുടെ (49 പന്തില് നിന്നും 84) കരുത്തില് നിശ്ചിത ഓവറില് റോയല് ചലഞ്ചേഴ്‌സ് മൂന്ന് വിക്കറ്റിന് 205 റണ്‍സെടുത്തപ്പോള്,5പന്തുകള് ബാക്കിയിരിക്കെ നൈറ്റ്‌റൈഡേഴ്‌സ് ലക്ഷ്യം കാണുകയായിരുന്നു.5വിക്കറ്റിന്റെ ത്രസിപ്പിക്കുന്ന ജയമാണ് കൊല്‍ക്കത്ത നൈറ്റ്‌റൈഡേഴ്‌സ് സ്വന്തമാക്കിയത്.\nഒരു ഘട്ടത്തില് പരാജയം തോന്നിച്ച കൊല്‍ക്കത്തയ്ക്കായി കൂറ്റനടികളുമായി റസല് എത്തുകയായിരുന്നു. 13 പന്തില് നിന്ന് ആന്‍ഡ്രേ റസ്സല് 48 റണ്‍സാണ് നേടിയത്.7സിക്‌സ് അടക്കമായിരുന്നു ഈ വീരോചിതമായ പ്രകടനം.\nവലിയ സ്‌കോര് പിന്തുടര്‍ന്നെത്തിയ കൊല്‍ക്കത്തയ്ക്കായി സുനില് നരൈനും ക്രിസ് ലിനും വെടിക്കെട്ട് തുടക്കമാണ് നല്‍കിയത്. 1.5 ഓവറില് തന്നെ ടീം 28 റണ്‍സില് എത്തിച്ചെങ്കിലും പത്ത് റണ്‍സുമായി സുനില് നരെയ്‌നും 43 റണ്‍സെടുത്തു ക്രിസ് ലിനും മടങ്ങി. തുടര്‍ന്ന് റോബിന് ഉത്തപ്പയും (25 പന്തല് നിന്ന് 33) നിതീഷ് റാണയും (23 പന്തില് നിന്നും 37) ടീമിനെ മുന്നോട്ട് നയിച്ചെങ്കിലും അധിക ആയുസാണ്ടായില്ല.\nപിന്നീട് കണ്ടത് ഏഴ് കൂറ്റന് സിക്‌സറുകളടങ്ങുന്ന റസലിന്റെ വെടിക്കെട്ട് ബാറ്റിഗ് ആയിരുന്നു. ബംഗളുരുവിനായി നവ്ദീപ് സൈനിയും പവന് നേഗിയും രണ്ട് വിക്കറ്റ് വീതമെടുത്തപ്പോള്, ചാഹല് ഒരു വിക്കറ്റെടുത്തു. നേരത്തെ, 49 പന്തില് നിന്നും9ബൗണ്ടറിയും രണ്ട് സിക്‌സറുമടക്കം 84 റണ്‍സെടുത്ത കോഹ്‌ലിയും 32 പന്തില് 63 റണ്‍സെടുത്ത എബി ഡിവില്ലിയേഴ്‌സും ചേര്‍ന്നാണ് ബംഗളുരുവിന് കൂറ്റന് സ്‌കോര് സമ്മാനിച്ചത്. കൊല്‍ക്കത്തക്കായി സുനില് നരെയ്ന്, കുല്‍ദീപ് യാദവ്, നിതീഷ് റാണ എന്നിവര് ഓരോ വിക്കറ്റ് വീതമെടുത്തു.\nAndre Russell IPL 2019 kolkata knight riders Royal Challengers Bangalore ViratKohli


KT Jaleel resignation protest naming ceremony in minister's house - നാട്ടിൽ പ്രതിഷേധങ്ങൾ, വീട്ടിൽ ചോറൂണ്; മന്ത്രി കെ.ടി ജലീൽ സൂപ്പർ കൂളാണ്\nവെള്ളിയാഴ്ച വൈകുന്നേരം ഇഡി ചോദ്യം ചെയ്യൽ പൂർത്തിയാക്കിയ ശേഷം മലപ്പുറത്തെ വീടായ ‘ഗസലി’ലേക്കാണ് അദ്ദേഹമെത്തിയത്\nUpdated: September 12, 2020 5:32:20 pm\nമലപ്പുറം: തിരുവനന്തപുരം വിമാനത്താവളം വഴി നയതന്ത്ര ബാഗിനുള്ളിൽ സ്വർണ്ണം കടത്തിയ കേസ്, പ്രൊട്ടോകോൾ ലംഘനം എന്നിവയുമായി ബന്ധപ്പെട്ട് എൻഫോഴ്സ്മെന്റ് ഡയറക്ടറേറ്റ് മന്ത്രി കെ.ടി ജലീലിനെ ഇന്നലെ ചോദ്യം ചെയ്തിരുന്നു. ഇതിന് പിന്നാലെ വലിയ പ്രതിഷേധമാണ് മന്ത്രിയുടെ രാജി ആവശ്യപ്പെട്ട് സംസ്ഥാനത്തിന്റെ വിവിധ ഭാഗങ്ങളിൽ നടക്കുന്നത്. മലപ്പുറം കാവുംപുറത്തെ മന്ത്രിയുടെ വീടിനുമുന്നിലും പ്രതിഷേധക്കാർ നിലയുറപ്പിച്ചിരുന്നു. എന്നാൽ പുറത്ത് വലിയ പ്രതിഷേധങ്ങൾ നടക്കുമ്പോഴും മന്ത്രിയുടെ വീട്ടിൽ ഇന്നൊരു വിശേഷമുണ്ടായിരുന്നു. അയൽവാസിയും തന്റെ പ്രിയപ്പെട്ടവനുമായ രഞ്ജിത്തിന്റെ മകന്റെ ചോറുണ്.\nവെള്ളിയാഴ്ച വൈകുന്നേരം ഇഡി ചോദ്യം ചെയ്യൽ പൂർത്തിയാക്കിയ ശേഷം മലപ്പുറത്തെ വീടായ ‘ഗസലി’ലേക്കാണ് അദ്ദേഹമെത്തിയത്. ശനിയാഴ്ച കാവുംപുറം സ്വദേശി രഞ്ജിത്തിന്റയും ഷിബിലയുടെയും മകന് അദ്ദേഹം ചോറു നൽകി പേരുമിട്ടു, ആദം ഗുവേര. ജലീലുമായി അടുത്ത ബന്ധം പുലർത്തുന്ന രഞ്ജിത്ത് മന്ത്രിയെ പിതൃതുല്യനായാണ് കാണുന്നത്.\nAlso Read: ജലീലിന്റെ രാജി ആവശ്യപ്പെട്ട് തലസ്ഥാനത്ത് പ്രതിഷേധമിരമ്പി; പൊലീസ് ലാത്തിവീശി, ജലപീരങ്കി ഉപയോഗിച്ചു\nരഞ്ജിത്തിന്റെ പെങ്ങളുടെ മകൾ ഐശ്വര്യയുടെ എഴുത്തിനിരുത്തൽ ചടങ്ങും ഇതോടെ ഒപ്പം നടന്നു. ആദ്യാക്ഷരം കുറിച്ചതും കെ.ടി. ജലീൽ തന്നെ. പുറത്ത് പ്രതിഷേധങ്ങൾ ശക്തമാകുമ്പോഴും വീടിനുള്ളിൽ കാണാൻ എത്തുന്നവരുടെ കാര്യങ്ങൾ കേട്ടും പരിഹരിച്ചും മന്ത്രി സജീവമാണ്. പ്രതിഷേധങ്ങൾക്കിടയിൽ മന്ത്രിക്ക് പിന്തുണയറിയിച്ചും ആളുകൾ മന്ത്രിയുടെ വീട്ടിലേക്ക് എത്തിയിരുന്നു.\nAlso Read: രാജി വേണ്ടെന്ന് സിപിഎം കേന്ദ്ര നേത്യത്വം: ജലീലിനെതിരെ വ്യാപക പ്രതിഷേധം\nഅതേസമയം എൻഫോഴ്‌സ്‌മെന്റ് ഡയറക്‌ടറേറ്റ് ചോദ്യം ചെയ്‌ത മന്ത്രി കെ.ടി.ജലീലിനെതിരെ തലസ്ഥാനത്ത് പ്രതിഷേധമിരമ്പി. ബിജെപി, യുഡിഎഫ് യുവജന സംഘടനകളുടെ പ്രതിഷേധത്തിൽ തലസ്ഥാനം യുദ്ധക്കളമായി. ജലീലിന്റെ രാജി ആവശ്യപ്പെട്ട് തിരുവനന്തപുരത്ത് നടന്ന പ്രതിഷേധങ്ങൾ അക്രമാസക്തമായി. യുവമോർച്ച മാർച്ചിനു നേരെ പൊലീസ് അഞ്ച് തവണ ജലപീരങ്കിയും ഉപയോഗിക്കുകയും മൂന്ന് തവണ ലാത്തി വീശുകയും ചെയ്‌തു. ആറു യുവമോര്‍ച്ച പ്രവര്‍ത്തകര്‍ക്ക് പരുക്കേറ്റു. ബിജെപി നേതാവ് ബി.ഗോപാലകൃഷ്‌ണനു കണ്ണിനു പരുക്കേറ്റു. രാവിലെ നടന്ന യൂത്ത് ലീഗ് മാർച്ചിലും സംഘർഷമുണ്ടായി.\nWeb Title: Kt jaleel resignation protest naming ceremony in ministers house


Horoscope of the Week (August 09- August 15, 2020): ‘വരുന്ന ആഴ്ച നിങ്ങള്‍ക്കെങ്ങനെ?’ പീറ്റര് വിഡല് എഴുതുന്ന വാരഫലം വായിക്കാം\nAugust 9, 2020 5:00:50 am\nനിങ്ങളെ കുറിച്ച് സ്വയം ആലോചിച്ച് ദുഃഖിക്കുന്നത് അവസാനിപ്പിക്കാൻ സമയമായി. വളരെ പിന്തുനൽകുന്ന രണ്ട് ഗ്രഹങ്ങളുടെ നീക്കങ്ങളാൽ നിങ്ങൾ അനുഗ്രഹിക്കപ്പെട്ടിരിക്കുന്നു. നിങ്ങൾക്ക് ഉടൻ തന്നെ ഒരു വലിയ വൈകാരികമായ ഉയർച്ചയുണ്ടാകും. നിങ്ങളുടെ ദീർഘദൂര ധനകാര്യ നക്ഷത്രങ്ങൾ താരതമ്യേന ശാന്തമാണ്, അതിനർത്ഥം നിങ്ങൾക്ക് ഇഷ്ടമുള്ള രീതിയിൽ പണം ചെലവഴിക്കാൻ കഴിയണം എന്നാണ്.\nസൂര്യനും ബുധനും തീർച്ചയായും ഒരു സൗഹാർദ്ദപരമായ മാനസികാവസ്ഥയിലാണ്, അതിനാൽ ഇത് മറ്റുള്ളവരിൽ നിന്ന് സ്വയം ഒഴിവാക്കാനോ ആകർഷകമായ ക്ഷണങ്ങൾ നിരസിക്കാനോ ഉള്ള സമയമല്ല. ജോലിസ്ഥലത്ത് സ്വയം മുന്നോട്ട് പോകാനും മുൻകൈയെടുക്കാനും നിങ്ങൾ ബുദ്ധിമാനായിരിക്കും. പണത്തിന്റെ അടിസ്ഥാനത്തിൽ, നിങ്ങളുടെ നക്ഷത്രങ്ങൾ അപകടസാധ്യതയുള്ള മാനസികാവസ്ഥയിലാണ്.\nമനസിലുള്ളത് പ്രകടിപ്പിക്കാനും ഉയരങ്ങൾ നേടാനും ചൊവ്വ ഇപ്പോഴും നിങ്ങളെ പ്രേരിപ്പിച്ചുകൊണ്ടിരിക്കുന്നു. നന്നായി ശ്രമിച്ചാൽ ജോലിസ്ഥലത്ത് നിങ്ങൾക്ക് ധാരാളം ഉയർച്ചകൾ ലഭിക്കും. മനസിലാക്കുക, മറ്റുള്ളവരുടെ ബഹുമാനം അധിക പരിശ്രമത്തിന് അർഹമാണോ? നിങ്ങൾ ചെയ്യേണ്ട ഒരു കണക്കുകൂട്ടലാണിത്.\nനിങ്ങൾ വളരെ വൈകാരികമായ ഒരു ആത്മാവാണ്, പക്ഷേ ഇത് ചിരിക്കാനോ ചൂഷണം ചെയ്യാനോ സമയമല്ല. നിങ്ങളുടെ ഗ്രഹനിലയിലെ സൌമ്യവും സൌഹാർദ്ദപരവുമായ മേഖലകളെ അടിസ്ഥാനമാക്കിയുള്ള നക്ഷത്ര വിന്യാസങ്ങൾ നിങ്ങൾക്ക് എന്തും ഒഴിവാക്കാമെന്ന് നിർദ്ദേശിക്കുന്നു. ആഴ്ചയുടെ മധ്യത്തോടെ സാമ്പത്തിക ഇടപാടുകൾ തീർപ്പാക്കുന്നത് നിങ്ങൾ നന്നായി ചെയ്യും.\nനിങ്ങളുമായ് ബന്ധപ്പെട്ടിരിക്കുന്ന നക്ഷത്രങ്ങള് പതിവിലും കൂടുതല് തിരക്കിലാണെന്നുള്ള യാഥാര്‍ത്ഥ്യം അംഗീകരിക്കാതെ വയ്യ. ഈ സമയത്തെക്കുറിച്ച് നിങ്ങള്‍ക്ക് തന്നെ തിരിച്ചറിയാന് കഴിയുന്നത് വളരെ വിരളമായ് സംഭവിക്കുന്ന ഒന്നാണ്. അടുത്ത ഒരു ബന്ധു ക്ഷമാപണവുമായ് നിങ്ങളെ സമീപിക്കാന് സാധ്യതയുണ്ട്.\nമറ്റുള്ളവര് ആഗ്രഹിക്കുന്നതിനനുസരിച്ച് ചിലപ്പോഴെല്ലാം കാര്യങ്ങള് ചെയ്യേണ്ടി വരുമെന്നും മറ്റ് ചിലപ്പോള് സ്വന്തം മനസ്സാക്ഷിയ്ക്കനുസരിച്ച് പ്രവര്‍ത്തിക്കേണ്ടി വരുമെന്നും ഓര്‍ക്കുക. പ്രാധാന്യമനുസരിച്ച് ചെയ്യേണ്ട കാര്യങ്ങള് മനസ്സിലാക്കുന്നതിന് സ്വയം തിരിച്ചറിവുണ്ടാവണം. വ്യാപാരമേഖലയുമായ് ബന്ധപ്പെട്ട് പ്രവര്‍ത്തിക്കുന്നവര്‍ക്ക് ഭാവിയിലേക്ക് അല്‍പം കരുതലുണ്ടാകേണ്ട സമയമാണ്.\nഗാര്‍ഹിക വിഷയങ്ങളില് നിങ്ങള്‍ക്കുള്ള അവകാശങ്ങള് മറ്റ് കുടുംബാംഗങ്ങള് അംഗീകരിക്കുന്ന സമയമാണ്. അത് ചര്‍ച്ചയ്ക്ക് പോലും വയ്ക്കേണ്ടതല്ല. ഇതൊക്കെ മാറ്റി നിര്‍ത്തിയാല് കൂടുതല് കഴിവും സമാധാനപരമായ അന്തരീക്ഷവും കുറച്ചധികം സന്തോഷവുമൊക്കെ നിങ്ങളെ തേടിയെത്തുമെന്നാണ് നക്ഷത്രങ്ങള് നല്‍കുന്ന സൂചന. ജോലിസ്ഥലത്ത്, ഭാരിച്ച ഉത്തരവാദിത്തങ്ങള് ഏറ്റെടുക്കേണ്ടി വന്നാല് രണ്ട് തവണ ആലോചിക്കുന്നത് നല്ലതായിരിക്കും.\nനിങ്ങളിലെ അസ്വസ്ഥതകള് പതിവിലും കൂടുതല് ശല്യപ്പെടുത്തിയേക്കാം. പരുത്ത വാക്കുകളുപയോഗിച്ച് സംസാരിക്കേണ്ട സന്ദര്‍ഭങ്ങള് ഉണ്ടാകാന് സാധ്യത കൂടുതലാണ്. എന്നിരുന്നാലും ഈ രാശിക്കാര്‍ക്കുള്ള സ്വതസിദ്ധമായ കഴിവിനാല് അത്തരം സാഹചര്യങ്ങളില് യോജിച്ച രീതിയില് സംസാരിക്കാന് കഴിയും. പുതിയ സൌഹൃദങ്ങളേക്കാള് പഴയ സൌഹൃദങ്ങള് തന്നെയായിരിക്കും കൂടുതല് ഗുണം ചെയ്യുക. എന്തായാലും കുറേനാളായ് മുടങ്ങികിടക്കുന്ന സൌഹൃദകൂട്ടായ്മ സംഘടിപ്പിക്കുന്നത് നല്ല ആശയമായിരിക്കും.\nദീര്‍ഘകാലം മുന്നില്‍ക്കണ്ട് പ്രവര്‍ത്തിക്കേണ്ട സമയമാണ്. വരും വര്‍ഷങ്ങളിലും മാസങ്ങളിലും സ്വന്തം താല്‍പ്പര്യം മാറ്റി നിര്‍ത്തി വിവേകത്തോടെ തീരുമാനമെടുത്ത ഈ സമയത്തെ നിങ്ങള് നന്ദിയോടെ ഓര്‍മിക്കും. മറ്റൊരുതരത്തില് പറഞ്ഞാല്, നിങ്ങളുടെ മുന്നോട്ടുള്ള ജീവിതം ഇപ്പോഴെടുക്കുന്ന തീരുമാനം കൊണ്ട് കൂടുതല് മെച്ചപ്പെടേണ്ടതാണ്. പെട്ടെന്ന് ലാഭമുണ്ടാക്കാന് ഉദ്ദേശിക്കുന്നുണ്ടെങ്കില് ഫാഷന്, സ്റ്റൈല് മേഖലകള് തിരഞ്ഞെടുക്കുന്നത് ഗുണം ചെയ്തേക്കും.\nദിവസം കഴിയുന്തോറും നിങ്ങളുടെ ഭാവി മെച്ചപ്പെട്ടുകൊണ്ടിരിക്കുകയാണെന്ന കാര്യത്തില് സംശയമില്ല. സോളാര് ചാര്‍ട്ടിലെ നിഗൂഢമേഖലകളിലൂടെയുള്ള ഗ്രഹങ്ങളുടെ സഞ്ചാരം സൂചിപ്പിക്കുന്നത്, ഇപ്പോഴനുഭവിക്കുന്ന സുരക്ഷിതത്വമില്ലായ്മയും വൈകാരിക വിക്ഷോഭങ്ങളും ഇനിയധികനാളത്തേക്ക് ഉണ്ടാവില്ലെന്നാണ്. അതുപോലെ ഗാര്‍ഹികകാര്യങ്ങള് നന്നായ് ആസൂത്രണം ചെയ്യാന് നിങ്ങള്‍ക്ക് കഴിയും. പക്ഷേ, നിങ്ങളുടെ സുരക്ഷയുടെ കാര്യത്തില് അലംഭാവം കാണിക്കരുത്.\nഭാവി എന്താകുമെന്ന് ആരും കല്ലില് കൊത്തിവച്ചിട്ടില്ല. ആകെ ചെയ്യാന് കഴിയുക എന്താണെന്ന് വച്ചാല്, ഗ്രഹങ്ങള് ഇനിയും തീരുമാനിച്ചിട്ടില്ലാത്ത കാര്യങ്ങള് നിങ്ങള് ശരിയായ രീതിയില് ചെയ്യുക എന്നതാണ്. മറ്റൊരുതരത്തില് പറഞ്ഞാല് തീരുമാനങ്ങളെടുക്കുന്നത് വിവേകത്തോടെയായിരിക്കണം. നിങ്ങള്‍ക്ക് അസൌകര്യങ്ങളുണ്ടാകുമെങ്കിലും അത് കാര്യമായെടുക്കാതെ വീട്ടുകാര് പറയുന്ന കാര്യങ്ങള് ചെയ്യുന്നതാവും ഉചിതം. പണമിടപാടുകള് നടത്തുമ്പോള് ലാഭം എല്ലാ മേഖലകളിലും ഒരേ രീതിയിലായിരിക്കാന് ശ്രദ്ധിക്കുക.\nരാശിചക്രത്തിന്‍റെ നിയന്ത്രണം സ്വയം ഏറ്റെടുത്ത് എപ്പോഴും സന്തോഷത്തോടെയിരിക്കുന്ന വ്യക്തിയാണ് നിങ്ങള്. പലകാര്യങ്ങളും ആവശ്യപ്പെട്ടെത്തുന്ന വ്യക്തികള് നിങ്ങളെ അസ്വസ്ഥരാക്കുന്നുണ്ടെങ്കിലും അവരില് നിന്നും ഒഴിഞ്ഞ് മാറേണ്ടതെങ്ങനെയന്ന് ധാരണയുള്ളവരാണ് നിങ്ങള്. പങ്കാളികളാണെങ്കിലും സുഹൃത്തുക്കളാണെങ്കിലും എപ്പോഴും നിങ്ങളുടെ സഹായത്തിനെത്തുന്നവരാണ്. ഒരു സാമ്പത്തീക പ്രതിസന്ധിയും ഈ ആഴ്ചയില് നിങ്ങള്‍ക്ക് അഭിമുഖീകരിക്കേണ്ടി വന്നേക്കാം.\nWeb Title: Horoscope week august 09 august 15 2020 check astrology prediction for aries virgo libra gemini cancer and other signs


ധനുഷിന്റെ 'വാത്തി'യിൽ നിന്നും സംയുക്ത പുറത്ത്? പ്രതികരണവുമായി അണിയറപ്രവർത്തകർ | Rumours that Samyuktha Menon opted out of Dhanush's Vaathi\nധനുഷിന്റെ 'വാത്തി'യിൽ നിന്നും സംയുക്ത പുറത്ത്? പ്രതികരണവുമായി അണിയറപ്രവർത്തകർ\nപൊങ്കലിന് ശേഷം സിനിമയുടെ ഷൂട്ടിങ്ങ് ആരംഭിക്കുമെന്നും അണിയറപ്രവർത്തകർ അറിയിച്ചു.\n11 Jan 2022 10:30 AM GMT\nധനുഷ് നായകനാകുന്ന പുതിയ ചിത്രം 'വാത്തി'യിൽ നിന്നും മലയാളി താരം സംയുക്ത മേനോന് പിന്മാറി എന്ന തരത്തിൽ വാർത്തകൾ സമൂഹ മാധ്യമങ്ങളിൽ പ്രചരിക്കുകയാണ്. വ്യക്തിപരമായ കാരണങ്ങളാലാണ് നടി സിനിമയിൽ നിന്നും പിന്മാറിയത് എന്നും സോഷ്യൽ മീഡിയ പറയുന്നു. ഇപ്പോഴിതാ വിഷസായത്തിൽ പ്രതികരണവുമായി എത്തിയിരിക്കുകയാണ് അണിയറപ്രവർത്തകർ.\nസംയുക്ത സിനിമയുടെ ഭാഗമാണ്. നടി പിന്മാറി എന്ന വാർത്ത തെറ്റാണെന്നും അണിയറപ്രവർത്തകർ അറിയിക്കുന്നു. പൊങ്കലിന് ശേഷം സിനിമയുടെ ഷൂട്ടിങ്ങ് ആരംഭിക്കുമെന്നും അണിയറപ്രവർത്തകർ അറിയിച്ചു.\nCompletely false news 👎 https://t.co/or1ZigThlf\n— VamsiShekar (@UrsVamsiShekar) January 10, 2022\nധനുഷ് തന്നെയായിരുന്നു 'വാത്തി'യുടെ പ്രഖ്യാപനം നടത്തിയത്. വെങ്കി അറ്റ്‌ലൂരിയാണ് ചിത്രം സംവിധാനം ചെയ്യുന്നത്. ജനുവരി അഞ്ചിനാണ് ചിത്രീകരണം ആരംഭിക്കുക. തമിഴിലും തെലുങ്കിലും ആയിട്ടാണ് ചിത്രം പ്രദര്‍ശനത്തിനെത്തുക. ധനുഷിന്റെ ആദ്യ തെലുങ്ക് ചിത്രം കൂടിയാണ് വാത്തി.\nജി വി പ്രകാശ് കുമാറാണ് ചിത്രത്തിന്റെ സംഗീത സംവിധാനം നിര്‍വഹിക്കുന്നത്. ഛായാഗ്രഹണം ദിനേഷ് കൃഷ്ണനാണ്. ധനുഷിനനും സംയുക്തക്കും പുറമെ ആരൊക്കെയാണ് സിനിമയില് അഭിനയിക്കുന്നതെന്ന വിവരം ചിത്രത്തിന്റെ അണിയറ പ്രവര്‍ത്തകര് പുറത്തുവിട്ടിട്ടില്ല.


അനുഭവ സമ്പത്ത് സമൂഹനന്മക്ക് ഉപയോഗപ്പെടുത്തണം: കുഞ്ഞാലിക്കുട്ടി – Chandrika Daily\nBy weekend Saturday March 17, 2018 23:16 pm\nഅനുഭവ സമ്പത്ത് സമൂഹനന്മക്ക് ഉപയോഗപ്പെടുത്തണം: കുഞ്ഞാലിക്കുട്ടി\nമലപ്പുറം: സര്‍വീസ് കാലത്തെ അനുഭവ സമ്പത്ത് സമൂഹനന്മക്ക് ഉപയോഗപ്പെടുത്താന് വിരമിച്ച ജീവനക്കാര് തയാറാവണമെന്ന് മുസ്്‌ലിംലീഗ് ദേശീയ ജനറല് സെക്രട്ടറി പി.കെ കുഞ്ഞാലിക്കുട്ടി എം.പി. കേരള സര്‍വീസ് പെന്‍ഷനേഴ്‌സ്…\nമലപ്പുറം: സര്‍വീസ് കാലത്തെ അനുഭവ സമ്പത്ത് സമൂഹനന്മക്ക് ഉപയോഗപ്പെടുത്താന് വിരമിച്ച ജീവനക്കാര് തയാറാവണമെന്ന് മുസ്്‌ലിംലീഗ് ദേശീയ ജനറല് സെക്രട്ടറി പി.കെ കുഞ്ഞാലിക്കുട്ടി എം.പി. കേരള സര്‍വീസ് പെന്‍ഷനേഴ്‌സ് ലീഗ് ഏഴാം സംസ്ഥാന സമ്മേളനം മലപ്പുറത്ത് ഉദ്ഘാടനം ചെയ്യുകയായിരുന്നു. സര്‍ക്കാറിന്റെ നയവൈകല്യം മൂലം സര്‍വ മേഖലയിലും സമൂഹം പ്രതിസന്ധിയിലാണ്. പാവങ്ങളുടെ ആനുകൂല്യങ്ങള് ഇല്ലായ്മ ചെയ്യുന്നതോടൊപ്പം പെന്‍ഷന്‍കാരുടെ അനുകൂല്യങ്ങള് വരെ കവര്‍ന്നെടുക്കുന്ന തരത്തിലേക്ക് ഇത്തരം പരിഷ്‌കാരങ്ങള് മാറി. ഇതിനെതിരെ പടപൊരുതാന് സര്‍വീസ്് പെഷന്‍ഷന്‍കാരുടെ സംഘടിത മുന്നേറ്റം അനിവാര്യമാണ്. സേവന കാലത്ത് നിങ്ങള് നേടിയെടുത്ത ഊര്‍ജ്ജംകൊണ്ട് ഇത്തരം നയവൈകല്യങ്ങളുടെ മുനയൊടിക്കാന് സാധിക്കണം. ഇതിന് മുസ്്‌ലിംലീഗിന്റെ പൂര്‍ണ പിന്തുണയുണ്ടാവും.\nപെന്‍ഷനേഴ്‌സ്‌ലീഗ് എന്ന സംഘടനയിലൂടെ സാമൂഹ്യ സേവനം മുഖമുദ്രയാക്കി പ്രവര്‍ത്തന രംഗത്ത് സജീവമാകണം. ഇങ്ങനെ വന്നാല് വരിമിച്ചുവെന്ന തോന്നല് പോലും നമ്മളിലില്ലാതെയാകും. പല രാജ്യങ്ങളിലെയും വിരമിക്കല് കാലാവധി ജീവനക്കാരുടെ ആരോഗ്യത്തിനനുസരിച്ചാണ്. എന്നാല് നമ്മുടെ നാട്ടില് വളരെ നേരത്തെ തന്നെ വിരമിക്കേണ്ട അവസ്ഥയാണ്. ഇതില് മാറ്റം വരുത്താന് ശ്രമം നടന്നിരുന്നു. പലഭാഗത്ത് നിന്നും എതിര്‍പ്പുകള് വന്നതോടെ ഇത് മാറ്റേണ്ടി വന്നതായും കുഞ്ഞാലിക്കുട്ടി പറഞ്ഞു. പി. ഉബൈദുല്ല എം.എല്. എ അധ്യക്ഷത വഹിച്ചു. സീനിയര് അംഗം മലയില് മുഹമ്മദ് കുട്ടിയെ പി.കെ കുഞ്ഞാലിക്കുട്ടി പൊന്നാടയണിയിച്ച് ആദരിച്ചു. മുസ്്‌ലിംലീഗ് ദേശീയ ട്രഷറര് പി.വി അബ്ദുല് വഹാബ് എം.പി മുഖ്യാതിഥിയായി. പി. അബ്ദുല് ഹമീദ് എം.എല്.എ, അഡ്വ. കെ.പി മറിയുമ്മ, ഉമ്മര് അറക്കല്, നൗഷാദ് മണ്ണിശ്ശേരി, പി.കെ.സി അബ്ദുറഹിമാന്, യൂസുഫ് വല്ലാഞ്ചിറ, ടി.പി മൂസകോയ പങ്കെടുത്തു. പ്രതിനിധി സമ്മേളനം ടി.വി ഇബ്രാഹീം എം.എല്.എ ഉദ്ഘാടനം ചെയ്തു. സംസ്ഥാന പ്രസിഡന്റ് നാനാക്കല് മുഹമ്മദ് അധ്യക്ഷത വഹിച്ചു. എ.എം അബൂബക്കര്, എ.കെ സൈനുദ്ദീന്, ഖാദര് കൊടവണ്ടി, ഡോ. ഹാറൂണ്, ഡോ. നിസാമുദ്ദീന്, ആറ്റ മുഹമ്മദ് പ്രസംഗിച്ചു. തുടര്‍ന്നു നടന്ന സെമിനാര് അഡ്വ. കെ.എന്.എ ഖാദര് ഉദ്ഘാടനം ചെയ്തു. കെ.എം റഷീദ് അധ്യക്ഷത വഹിച്ചു. സംസ്ഥാന ജനറല് സെക്രട്ടറി ആസാദ് വണ്ടൂര്, പി.പി. അലവികുട്ടി മാസ്റ്റര്, ഇസ്്മാഈല്‍കുട്ടി മലപ്പുറം, സി.ടി അബ്ദുല് കരീം, എം, സുബൈര് മാസ്റ്റര് പങ്കെടുത്തു.\nCategories: Culture, More, Views Tags: IUML, keralam, kunjalikutty\nവീണ്ടും വിവാഹിതനായി പ്രഭുദേവ; വധു ബിഹാര് സ്വദേശിനി\nഅംബാനിക്കും മീതെ; 2020ല് ഒരു ദിവസം 449 കോടിയുടെ വളര്‍ച്ച- മോദിക്കാലത്ത് കുതികുതിച്ച് അദാനി\nCulture, News, world4days ago


Dec 6, 2016, 08:26 am IST\nചെന്നൈ: തമിഴ്‌നാട് മുഖ്യമന്ത്രി ജയലളിത അന്തരിച്ചതോടെ കോടികള് വിലമതിക്കുന്ന സ്വത്തുക്കളെ സംബന്ധിച്ച ചോദ്യമുയരുകയാണ്.3കോടി രൂപയായിരുന്നു 1991ല് തമിഴ്‌നാട് മുഖ്യമന്ത്രിയായി തെരഞ്ഞെടുക്കപ്പെടുമ്പോള് ജയലളിതയുടെ സമ്പാദ്യം. അഞ്ച് വര്‍ഷം കഴിഞ്ഞ് സ്ഥാനമൊഴിയുമ്പോള് സമ്പാദ്യം 66 കോടി. ജയലളിതയ്ക്ക് കുടുംബത്തില് പിന്തുടര്‍ച്ചാവകാശികളില്ല. ഈ സാഹചര്യത്തില് ഉറ്റ തോഴി ശശികലക്ക് മാത്രമേ സ്വത്തുക്കള് സംബന്ധിച്ച ശരിയായ വിവരങ്ങള് അറിയുകയുള്ളൂ. സ്വത്തുക്കള് തന്റെ പിന്‍കാലം ശശികല ഉള്‍പ്പെടെയുള്ള വ്യക്തികള്‍ക്കും ചില ട്രസ്റ്റുകള്‍ക്കും എഴുതിവെച്ചിട്ടുണ്ടെന്നും പറയപ്പെടുന്നു.\nതമിഴ്‌നാട്ടിലും പുറം സംസ്ഥാനങ്ങളിലുമായി ജയലളിതയുടെയും ബിനാമികളുടെയും പേരില് നിരവധി സ്വത്തുക്കളുണ്ട്. നീലഗിരി ജില്ലയിലെ കോടനാട് എസ്റ്റേറ്റില് ബംഗ്‌ളാവുകളോടുകൂടിയ 898 ഏക്കര് തേയിലത്തോട്ടമാണിതില് പ്രധാനം. ഒരു ഏക്കറിന് അഞ്ച് കോടിയോളം മതിപ്പുള്ളതിനാല് ഈ സ്വത്തിന് മാത്രം 4000 കോടി രൂപ വരും. തിരുനല്‍വേലിയില് 1,197 ഏക്കര്, വാലാജപേട്ടയില് 200 ഏക്കര്, ഊത്തുക്കോട്ടയില് 100 ഏക്കര്, ശിറുതാവൂരില് 25 ഏക്കര്, കാഞ്ചിപുരത്തില് 200 ഏക്കര്, തൂത്തുക്കുടി തിരുവൈകുണ്ഠത്ത് 200 ഏക്കര്, സ്വകാര്യ ആഗ്രോ ഫാമിന്റെ പേരില് 100 ഏക്കര്, ഹൈദരാബാദിലെ 14.50 ഏക്കര് മുന്തിരി തോട്ടം എന്നിങ്ങനെ വേറെയും. അവിഹിത സ്വത്ത് സമ്പാദന കേസുമായി ബന്ധപ്പെട്ട് ജയലളിതയുടെ പോയസ് ഗാര്‍ഡന് തോട്ടത്തില്‍നിന്ന് 21.283 കിലോ സ്വര്‍ണാഭരണങ്ങള് കണ്ടെടുത്തിരുന്നു.\nചെന്നൈയിലെ പോയസ് ഗാര്‍ഡനിലുള്ള 24,000 ചതുരശ്ര അടി വിസ്തീര്‍ണത്തിലുള്ള വേദനിലയം വസതിക്കുമാത്രം 100 കോടിയിലധികം മതിപ്പുണ്ട്. 1967 ജൂലൈയില് ജയലളിതയും അമ്മയും ചേര്‍ന്ന് 1.32 ലക്ഷം രൂപക്കാണ് പോയസ്ഗാര്‍ഡനിലെ വസതി വാങ്ങിയത്. 2015ല് ചെന്നൈ ആര്.കെ നഗര് ഉപതെരഞ്ഞെടുപ്പില് മത്സരിച്ച ജയലളിത തന്റെ പേരില് മൊത്തം 117.13 കോടി രൂപയുടെ സ്വത്തുക്കളുണ്ടെന്ന് ഇലക്ഷന് കമ്മീഷനെ ബോധിപ്പിച്ചിരുന്നു.\nജയലളിതയുടെ അന്ത്യ വിശ്രമം ഇനി എം ജി ആർ സ്മാരകത്തിനരികെ\nശശികല ഓഗസ്റ്റില് ജയില് മോചിതയായേക്കുമെന്നു സൂചന, തമിഴ് രാഷ്ട്രീയം വീണ്ടും കലങ്ങിമറിയും


fingers, hands raised against Modi will be chopped off, threatens BJP MP | മോദിക്കെതിരെ വിരലുകളോ കൈകളോ ഉയർന്നാൽ അതുമുറിച്ചുമാറ്റും; ഭീഷണി മുഴക്കി ബിജപി എംപി നിത്യാനന്ദ് റായി; പ്രസംഗം വിവാദമായപ്പോൾ രാജ്യാഭിമാനവും സുരക്ഷയും ചോദ്യം ചെയ്യുന്നവർക്ക് എതിരെയാണ് സംസാരിച്ചതെന്ന് ന്യായീകരണം - MarunadanMalayali.com\nശബരിമല യുവതി പ്രവേശനം: വിശ്വാസികളുമായി ഏറ്റുമുട്ടലിനില്ല; സർക്കാർ നേരിട്ട് ഒരു നടപടിയുമെടുത്തിട്ടില്ല; നടപ്പാക്കുന്നത് കോടതി വിധി; വിധിയെ ഓർഡിനൻസോ നിയമനിർമ്മാണം കൊണ്ടോ മറികടക്കാനാകില്ല; പ്രക്ഷോഭത്തിനിറങ്ങിയ കോൺഗ്രസിൽ രൂഢമൂലമായത് ആർഎസ്എസ് മനസ്; ശരിയായ നിലപാട് സ്വീകരിച്ചത് എസ്എൻഡിപിയും കെപിഎംഎസും; എൽഡിഎഫിന്റെ നിലപാട് വിശദീകരിച്ച് പിണറായി വിജയൻ\nമോദിക്കെതിരെ വിരലുകളോ കൈകളോ ഉയർന്നാൽ അതുമുറിച്ചുമാറ്റും; ഭീഷണി മുഴക്കി ബിജപി എംപി നിത്യാനന്ദ് റായി; പ്രസംഗം വിവാദമായപ്പോൾ രാജ്യാഭിമാനവും സുരക്ഷയും ചോദ്യം ചെയ്യുന്നവർക്ക് എതിരെയാണ് സംസാരിച്ചതെന്ന് ന്യായീകരണം\nNovember 21, 2017 | 01:21 PM IST | Permalink\nപട്‌ന: പ്രധാനമന്ത്രി നരേന്ദ്ര മോദിക്കെതിരെ വിരലുകളോ, കൈകളോ ഉയർന്നാൽ അത് തല്ലിയൊടിക്കുകയോ, മുറിച്ചുമാറ്റുകയോ ചെയ്യുമെന്ന് ബിജെപി എംപി നിത്യാനന്ദ് റായി. പട്‌നയിൽ വൈശ്യ,കാനു സമുദായക്കാരുടെ സമ്മേളനത്തിൽ സംസാരിക്കുകയയായിരുന്നു അദ്ദേഹം.\nബിഹാർ ബിജെപി അധ്യക്ഷനും ഉജിയർപുർ എംപിയുമാണ് നിത്യാനന്ദ് റായി.\nസാധാരണ ചുറ്റുപാടിൽനിന്നു പ്രധാനമന്ത്രിപദം വരെയെത്തിയ മോദിയുടെ ജീവിതം ഓർമിപ്പിച്ചായിരുന്നു നിത്യാനന്ദിന്റെ പ്രസംഗം. 'ദരിദ്ര കുടുംബത്തിൽ നിന്നുയർന്നു വന്നയാളാണ് മോദി. അതിൽ നമ്മൾ അഭിമാനിക്കണം. അദ്ദേഹത്തിനെതിരെ വിരലുകളോ കൈകളോ ഉയർന്നാൽ അത് തല്ലിയൊടിക്കണം. വേണ്ടിവന്നാൽ മുറിച്ചു കളയണം.' നിത്യാനന്ദ് പറഞ്ഞു.\nരണ്ടാം ശക്തന് ഊമകത്ത് അയച്ചത് ആര്? എൺപതുകളിലെ പരിഷ്‌കാരം തൃശൂരിലെ ഗതാഗത കുരുക്ക് കുറച്ചില്ലേ? കത്തയച്ച വിമലാകോളേജ് വിദ്യാർത്ഥിനിയെ കണ്ടെത്താൻ ഉറച്ച് വിനോദ് റായി\nബിഹാർ ഉപമുഖ്യമന്ത്രി സുശീൽകുമാർ മോദിയെ വേദിയിലിരുത്തിയാണ് നിത്യാനന്ദ് പ്രസംഗിച്ചത്. പ്രസംഗം വിവാദമായതോടെ, ആക്രമണത്തിനുള്ള ആഹ്വാനമല്ല പ്രധാനമന്ത്രിയുടെ പ്രചോദനാത്മക ജീവിതം പ്രചരിപ്പിക്കാനാണ് ശ്രമിച്ചതെന്ന് നിത്യാനന്ദ് പിന്നീട് വിശദീകരിച്ചു.\nരാജ്യത്തെ ആക്രമിക്കാൻ ഭീകർ തയ്യാറാക്കുന്നത് പുതിയ തന്ത്രങ്ങൾ; 2008ന് ശേഷം ഭീകരാക്രമണം ഉണ്ടാകാത്തത് രാജ്യത്തിന്റെ ശക്തിയുടെ തെളിവ്; ഏത് ആക്രമവും നേരിടാൻ ഇന്ത്യ സജ്ജമെന്ന് രാജ്‌നാഥ് സിങ്\nവിവാഹത്തിന് മുൻപ് കന്യകാത്വ പരിശോധന നടത്താൻ വിസമ്മതിച്ചു; ആഘോഷ രിപാടികളിൽ പങ്കെടുക്കുന്നതിൽ യുവതിക്ക് വിലക്ക്; ഭർത്താവ് ഒപ്പം നിന്നിട്ടും മുഖവിലയ്‌ക്കെടുക്കാതെ സമുദായ നേതാക്കൾ; യുവതിയുടെ പരാതിയിൽ എട്ടുപേർ അറസ്റ്റിൽ\nഗോവയിൽ എംഎൽഎമാർ കാലുമാറുമ്പോഴും സർക്കാർ രൂപീകരണത്തിനുള്ള ശ്രമം തുടരുമെന്ന് കോൺഗ്രസ്; എംഎൽഎമാർ രാജിവെച്ചത് പാർട്ടിക്ക് തിരിച്ചടിയല്ലെന്നും വിലയിരുത്തൽ; കോൺഗ്രസ് അംഗസംഖ്യ 14 ആയി ചുരുങ്ങി\nഅഞ്ച് കുട്ടികളുമായ യുവതി കിണറ്റിൽ ചാടി; നാല് കുട്ടികൾ മരിച്ചപ്പോൾ രക്ഷപ്പെട്ടത് യുവതിയും മൂത്തകുട്ടിയും മാത്രം; ആത്മഹത്യ ശ്രമം നടത്തിയത് `ആത്മാക്കളുടെ ഉപദ്രവം` കാരണമെന്ന് യുവതി\nലൈംഗിക ആരോപണത്തിൽ കുടുങ്ങി എൻഎസ്‌യു ദേശീയ പ്രസിഡന്റ്; മീ ടു വിവാദത്തിൽ പെട്ട നേതാവിനെതിരായ പരാതി അന്വേഷിച്ചത് പാർട്ടി കമ്മീഷൻ; ഫിറോസ് ഖാന്റെ രാജി സ്വീകരിച്ച് രാഹുൽ ഗാന്ധി\nലോൺ അനുവദിക്കണമെങ്കിൽ വഴങ്ങണമെന്ന് ആവശ്യം; ബാങ്ക് മാനേജരെ യുവതി വീട്ടിൽ കയറി തല്ലിചതച്ചു; മർദ്ദനമേറ്റത് ഡിഎച്ച്എഫ്എൽ ബാങ്ക് മാനേജർക്ക്; മർദ്ദനദൃശ്യങ്ങൾ സാമൂഹികമാധ്യമങ്ങളിൽ വൈറൽ


ഇന്ധനവിലയില് വീണ്ടും നേരിയ വര്‍ധന; രാജ്യത്തെ അഞ്ച് നഗരങ്ങളില് ഇന്ന് മുതല് ദിവസേന ഇന്ധനവില മാറും • ഇ വാർത്ത | evartha\nEvartha Desk 1 May 2017\nന്യൂഡല്‍ഹി: ഇന്ധനവിലയില് വീണ്ടും നേരിയ വര്‍ധന. ഡീസല് ലിറ്ററിന് 44 പൈസയും പെട്രോളിന് ഒരു പൈസയുമാണ് കൂടിയത്. സംസ്ഥാന നികുതി കൂടാതെയുള്ള വിലയാണിത്. പുതുക്കിയ വില ഞായറാഴ്ച അര്‍ധരാത്രി മുതല് പ്രാബല്യത്തില് വന്നു. ഏപ്രില് മാസത്തെ രണ്ടാമത്തെ വില വര്‍ധനയാണിത്. ഏപ്രില് 16ന് പെട്രോളിന് 1.39 രൂപയും ഡീസലിന് 1.04 രൂപയും വര്‍ധിപ്പിച്ചിരുന്നു. അന്താരാഷ്ട്ര വിപണിയിലെ ഇന്ധനവിലയും ഡോളറിനെതിരെ രൂപയുടെ മുല്യവും കണക്കാക്കിയാണ് ഇന്ധന വില പുതുക്കിയിരിക്കുന്നത്.\nരാജ്യത്തെ പെട്രോള്, ഡീസല് വിലയില് ഇന്ന് മുതല് ദിവസം പ്രതിയുള്ള മാറ്റം നിലവില് വരും. ആദ്യ ഘട്ടത്തില് പുതുച്ചേരി, ഉദയൂര്, രാജസ്ഥാന്, ചണ്ഡീഗഡ്, വിശാഖപട്ടണം എന്നിവിടങ്ങളിലാണ് വിലമാറ്റം നടപ്പിലാക്കുക. നിലവില് മാസത്തില് രണ്ട് തവണവീതം ഇന്ധനവില പരിഷ്‌കരിക്കുന്ന നടപടി ദിനംപ്രതി മാറുന്ന തരത്തിലേക്ക് മാറ്റാനുള്ള നിര്‍ദേശം നേരത്തെ സമര്‍പ്പിച്ചിരുന്നു. പരീക്ഷണമെന്ന നിലയില് ആദ്യ ഘട്ടത്തില് രാജ്യത്തെ അഞ്ച് നഗരങ്ങളില് പദ്ധതി നടപ്പാക്കു മെന്നും അന്ന് നിര്‍ദേശം ഉണ്ടായിരുന്നു.\nഈ അഞ്ചു നഗരങ്ങളില് 200 ഓളം പമ്പുകള് ഉള്ളതായാണ് റിപ്പോര്‍ട്ട്. ഇതില് 90 ശതമാനത്തിലേറെയും ഇന്ത്യന് ഓയില് കോര്‍പ്പറേഷന്, ഭാരത് പെട്രോളിയം, ഹിന്ദുസ്ഥാന് പെട്രോളിയം കമ്പനികളുടെ ഉടമസ്ഥതയിലുള്ളതാണ്. ഈ നഗരങ്ങളില് പദ്ധതി നടപ്പാക്കുമ്പോള്, സ്വകാര്യമേഖലയിലുള്ള റിലയന്‍സ്, എസ്സാര് ഓയില് തുടങ്ങിയ കമ്പനികളും ഇത് പിന്തുടരുമെന്ന് പൊതുമേഖലാ എണ്ണക്കമ്പനികള് കണക്കുകൂട്ടുന്നു. വിജയമാണെന്ന് കണ്ടാല് രാജ്യമൊട്ടാകെ പദ്ധതി വ്യാപിപ്പിക്കു മെന്നും എണ്ണക്കമ്പനി അധികൃതര് സൂചിപ്പിച്ചു.അന്താരാഷ്ട്ര തലത്തില് നിലവില് പ്രധാന ആഗോള വിപണികളെല്ലാം തന്നെ എണ്ണവില ദിനം പ്രതി പരിഷ്‌കരിക്കുന്ന രീതിയാണ് പിന്തുടരുന്നത്. എന്നാല് ഇന്ത്യയിലാകട്ടെ രണ്ടാഴ്ച കൂടുമ്പോഴാണ് എണ്ണവില പരിഷ്‌കരിക്കുന്നത്.\nഎണ്ണ വില ദിനംപ്രതിയാക്കുന്നതോടെ ദിവസവും പെട്രോള് ഡീസല് വിലയില് ഏതാനും പൈസയുടെ വ്യത്യാസമേ വരാനിടയുള്ളൂ. ഇത് ഉപഭോക്താക്കള്‍ക്കും കാര്യമായ ബുദ്ധിമുട്ടുണ്ടാക്കില്ലെന്ന് എണ്ണകമ്പനികള് കണക്കുകൂട്ടുന്നു. കൂടാതെ രണ്ടാഴ്ച കൂടുമ്പോള് എണ്ണവിലയില് വലിയ വ്യത്യാസമുണ്ടാകുമ്പോള് സര്‍ക്കാരിന് നേരെയുണ്ടാകുന്ന പ്രതിഷേധവും, പുതിയ രീതി നടപ്പാകുന്നതോടെ ഇല്ലാതാകുമെന്നും വിലയിരുത്തപ്പെടുന്നു.


Nuns Complaint to Yechuri | ഇടത് സർക്കാറിൽ നിന്ന് നീതി ലഭിക്കുന്നില്ല; ലൈംഗിക പരാതിയിൽ ജലന്ധർ ബിഷപ്പിനെതിരായ നടപടി വൈകുന്നു; ഇരക്ക് നിതീ ഉറപ്പാക്കണമെന്ന് ആവശ്യപ്പെട്ട് കന്യാസ്ത്രീകൾ യെച്ചൂരിക്ക് പരാതി നൽകി; കോടിയേരി ബാലകൃഷ്ണന് പരാതി കൈമാറി സിപിഎം അഖിലേന്ത്യാ സെക്രട്ടറി; സമരം തുടരുമ്പോഴും സർക്കാറിന് മേൽ സമ്മർദ്ദമില്ലെന്ന് വ്യക്തമാക്കി ഇ പി ജയരാജൻ; സർക്കാറിന് മുമ്പിൽ ബിഷപ്പ് ഒന്നുമല്ലെന്ന് മന്ത്രി മേഴ്സിക്കുട്ടിയമ്മയും - MarunadanMalayali.com\nഇടത് സർക്കാറിൽ നിന്ന് നീതി ലഭിക്കുന്നില്ല; ലൈംഗിക പരാതിയിൽ ജലന്ധർ ബിഷപ്പിനെതിരായ നടപടി വൈകുന്നു; ഇരക്ക് നിതീ ഉറപ്പാക്കണമെന്ന് ആവശ്യപ്പെട്ട് കന്യാസ്ത്രീകൾ യെച്ചൂരിക്ക് പരാതി നൽകി; കോടിയേരി ബാലകൃഷ്ണന് പരാതി കൈമാറി സിപിഎം അഖിലേന്ത്യാ സെക്രട്ടറി; സമരം തുടരുമ്പോഴും സർക്കാറിന് മേൽ സമ്മർദ്ദമില്ലെന്ന് വ്യക്തമാക്കി ഇ പി ജയരാജൻ; സർക്കാറിന് മുമ്പിൽ ബിഷപ്പ് ഒന്നുമല്ലെന്ന് മന്ത്രി മേഴ്സിക്കുട്ടിയമ്മയും\nSeptember 11, 2018 | 02:22 PM IST | Permalink\nകോട്ടയം: ജലന്ധർ ബിഷപ്പിനെതിരായ ലൈംഗിക ആരോപണ കേസിൽ സംസ്ഥാന സർക്കാറിന് അലംഭാവമെന്ന് ചൂണ്ടിക്കാട്ടി സിപിഎം കേന്ദ്ര നേതൃത്വത്തിന് കന്യാസ്ത്രീകളുടെ പരാതി. കുറുവിലങ്ങാട് മഠത്തിലെ കന്യാസ്ത്രീകളാണ് പരാതിയുമായി രംഗത്തെത്തിയത്. ഇടത് സർക്കാറിൽ നിന്ന് കന്യാസ്ത്രീക്ക് നീതി കിട്ടിയില്ലെന്ന് ചൂണ്ടിക്കാട്ടി സിപിഎം ജനറൽ സെക്രട്ടറി സീതാറാം യെച്ചൂരിക്കാണ് പരാതി നൽകിയത്. ഇരക്ക് നിതീ ഉറപ്പാക്കണമെന്ന് ആവശ്യപ്പെട്ട് സമരം ചെയ്യുന്ന കുറവിലങ്ങാട് മഠത്തിലെ കന്യാസ്ത്രീകളാണ് ഇമെയ്ൽ വഴി പരാതി അയച്ചത്. പരാതി യെച്ചൂരി സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് കൈമാറി.\nവിഷയത്തിൽ ഇടപെട്ട് ഇരക്ക് നീതി ഉറപ്പാക്കണമെന്നാണ് കന്യാസ്ത്രീകൾ കത്തിൽ ആവശ്യപ്പെടുന്നത്. പീഡന പരാതിയിൽ ആദ്യം നല്ല രീതിയിലാണ് അന്വേഷണം പുരോഗമിച്ചത്. എന്നാൽ, ഇപ്പോൾ കേസന്വേഷണം ഇഴഞ്ഞു നീങ്ങുന്നു. കൂടാതെ, കേസ് അട്ടിമറിക്കാനും നീക്കം നടക്കുന്നു. സ്ത്രീ വിരുദ്ധരെ സംരക്ഷിക്കില്ല എന്നത് സിപിഎമ്മിന്റെ പ്രഖ്യാപിത നിലപാടാണ്. അതിനാൽ വിഷയത്തിൽ പാർട്ടി കേന്ദ്ര നേതൃത്വത്തിന്റെ ശക്തമായ ഇടപെടൽ ഉണ്ടാകണമെന്നും കന്യാസ്ത്രീകൾ കത്തിൽ ആവശ്യപ്പെടുന്നു.\n'സേവ് അവർ സിസ്റ്റേഴ്സ്' എന്ന പേരിൽ പുതിയ ആക്ഷൻ കൗൺസിൽ സമരത്തിന് പിന്തുണ പ്രഖ്യാപിച്ച് കൊണ്ട് ആരംഭിച്ചിട്ടുണ്ട്. ഫാ. ആഗസ്റ്റിൻ വട്ടോളി കനറൽ കൺവീനർ ആയിക്കൊണ്ടുള്ള സമരസമിതി അംഗങ്ങളാണ് ആക്ഷൻ കൗൺസിലിൽ. സമരം നടത്തുന്ന കന്യാസ്ത്രീകളെ അധിക്ഷേപിച്ച് കൊണ്ടുള്ള സന്ന്യാസ സഭയുടേയും, പി.സി ജോർജ്ജിന്റേയും പരാമർശങ്ങളെ ആക്ഷൻ കൗൺസിൽ അപലപിച്ചു. ആവശ്യങ്ങൾ അംഗീകരിക്കും വരെ സമരം തുടരും എന്നാണ് ആക്ഷൻ കൗൺസിൽ നിലപാട്. ഇന്നലെ ഹർത്താൽ ആയതുകൊണ്ട് സമരപന്തലിൽ എത്താതിരുന്ന കന്യാസ്ത്രീകൾ ഇന്ന് വീണ്ടും സജീവ സമരം ആരംഭിച്ചു. സമരത്തിൽ പങ്കെടുക്കുന്ന ആറ് കന്യാസ്ത്രീകളിൽ മൂന്ന് പേർക്ക് പ്രതിമാസം അഞ്ഞൂറ് രൂപ മാത്രമാണ് ജീവിത ചെലവുകൾക്കായി അനുവദിക്കുന്നത്. ഈ സാഹചര്യം മാറണമെന്നും ആക്ഷൻ കൗൺസിൽ ആവശ്യപ്പെടുന്നുണ്ട്.\nഅതേസമയം സമരം തുടരുമ്പോഴും സർക്കാറിന് മുകളിൽ ബാഹ്യ സമ്മർദ്ദങ്ങളൊന്നുമില്ലെന്ന് മന്ത്രി ഇപി ജയരാജൻ പ്രതികരിച്ചു. സംസ്ഥാന സർക്കാറിന് മുമ്പിൽ ജലന്ധർ ബിഷപ്പ് ഫ്രാങ്കോ മുളക്കൽ ഒന്നുമല്ലെന്ന് മന്ത്രി ജെ. മേഴ്‌സിക്കുട്ടിയമ്മയും പറഞ്ഞു. ബിഷപ്പിനെതിരെ കർശന നടപടി ഉണ്ടാകും. സർക്കാർ ഇരകൾക്കൊപ്പമാണ്. അല്ലാതെ സ്ത്രീപീഡകർക്കൊപ്പമല്ല. ഇക്കാര്യത്തിൽ ആർക്കും ഒരു ആശങ്കയും വേണ്ട. കുറ്റവാളികളെ സംരക്ഷിക്കുന്ന സർക്കാരല്ല കേരളം ഭരിക്കുന്നതെന്ന് കാത്തിരുന്ന് കാണാമെന്നും മേഴ്‌സിക്കുട്ടിയമ്മ മാധ്യമങ്ങളോട് പറഞ്ഞു.\nഅതിനിടെ കന്യാസ്ത്രീയുടെ പീഡന പരാതിയിൽ നടപടി വൈകുന്നതിനെതിരെ രൂക്ഷ വിമർശവുമായി ദേശീയ വനിതാ കമ്മീഷൻ അധ്യക്ഷ രേഖാ ശർമ ഇന്ന് രംഗത്തെത്തി. കന്യാസ്ത്രീകൾ നടത്തിവരുന്ന ധർണയിലോ, പരാതിയുമായി ബന്ധപ്പെട്ട് പി.സി. ജോർജ് നടത്തിയ പ്രസ്താവനയിലോ പോലും യാതൊരു നടപടിയുമില്ലെന്നും രേഖാ ശർമ കുറ്റപ്പെടുത്തി. ഡൽഹിയിൽ വാർത്താ സമ്മേളനത്തിൽ സംസാരിക്കുകയായിരുന്നു അവർ.\nകേരളത്തിൽ തുടർച്ചയായി സ്ത്രീകൾക്കെതിരെ ഉണ്ടാകുന്ന അക്രമങ്ങളെയും ഇതുമായി ബന്ധപ്പെട്ട് വരുന്ന പരാതികളും മുഖ്യമന്ത്രിയുടെ ശ്രദ്ധയിൽ കൊണ്ടുവരും. മുഖ്യമന്ത്രി വിദേശത്തുനിന്ന് എത്തുന്ന മുറയ്ക്ക് അദ്ദേഹവുമായി കൂടിക്കാഴ്ച നടത്തുമെന്നും രേഖ ശർമ പറഞ്ഞു.വനിതാ കമ്മീഷനു മുമ്പിൽ ഹാജരാകാൻ യാത്രാബത്ത ആവശ്യപ്പെട്ട പി.സി. ജോർജ് ശമ്പളം വാങ്ങുന്നില്ലെന്നും മറ്റ് വരുമാന മാർഗങ്ങളില്ലെന്നും രേഖാമൂലം അറിയിച്ചാൽ യാത്രാബത്ത നൽകാമെന്ന് രേഖ ശർമ പറഞ്ഞു. ബിഷപ്പ് ഫ്രാങ്കോ മുളയ്ക്കൽ രാജ്യം വിടാൻ പോകുന്നു എന്ന രീതിയിലുള്ള പ്രചാരണങ്ങൾക്ക് ഇപ്പോൾ ഒന്നും പറയാനില്ലെന്നും പൊലീസ് അന്വേഷിക്കട്ടെയെന്നുമായിരുന്നു വനിതാ കമ്മീഷൻ അധ്യക്ഷൻ അധ്യക്ഷയുടെ മറുപടി.


ആൻഡ്രോയിഡിനായി Minecraft PE- യ്ക്കുള്ള ഹോട്ടൽ മാപ്പ് ഡൗൺലോഡ് ചെയ്യുക - Minecraft PE- യ്ക്കുള്ള ഹോട്ടൽ മാപ്പ്\nപ്രധാന ➛ Minecraft PE- യ്ക്കുള്ള മാപ്പുകൾ ➛ Minecraft PE- യ്ക്കായി ഹോട്ടൽ മാപ്പ് ഡൗൺലോഡ് ചെയ്യുക\nMinecraft PE- യ്ക്കായി ഹോട്ടൽ മാപ്പ് ഡൗൺലോഡ് ചെയ്യുക\nരചയിതാവ്: ആർട്ടെം ഗഫറോവ് · 15.11.2020\n(6 വോട്ടുകൾ, റേറ്റിംഗ്:25 ൽ)\nനിങ്ങളുടെ Android ഉപകരണത്തിനായി Minecraft PE- ൽ ഹോട്ടൽ മാപ്പ് ഡൗൺലോഡ് ചെയ്യുക: നിങ്ങൾക്ക് വിവിധ നഗരങ്ങളുടെയും പ്രകൃതിദത്ത സ്ഥലങ്ങളുടെയും റിസോർട്ടുകൾ സന്ദർശിക്കാം.\nMCPE- ലെ ഹോട്ടൽ കാർഡിന്റെ സവിശേഷതകൾ\nടൂറിസം എല്ലായ്പ്പോഴും വളരെക്കാലമായി നിരവധി ആളുകളുടെ ഒരു ജനപ്രിയ പ്രവർത്തനമാണ്. എപ്പോഴും ഒരു പുതിയ നഗരമോ രാജ്യമോ സന്ദർശിക്കുമ്പോൾ നിങ്ങൾ ബുക്ക് ചെയ്യണം ഹോട്ടൽ... ഹോട്ടലുകൾ വളരെ ജനപ്രിയമാണെങ്കിൽ ഒരുപക്ഷേ Minecraft PE ആരാധകർ യാത്രയുടെ വലിയ ആരാധകരാണ്.\nനിങ്ങൾക്ക് പലപ്പോഴും ഇന്റർനെറ്റിൽ കണ്ടെത്താനാകും ഹോട്ടലുകളുള്ള വിവിധ റിസോർട്ടുകളുടെ ലൊക്കേഷനുകൾ വ്യത്യസ്ത വിഭാഗങ്ങൾ. പഞ്ചനക്ഷത്ര ഹോട്ടലുകളും ചെറിയ ഹോസ്റ്റലുകളും മറ്റ് കെട്ടിടങ്ങളും നിങ്ങളെ ഇവിടെ കാത്തിരിക്കുന്നു. പൊതുവേ, അവ പര്യവേക്ഷണം ചെയ്യുന്നത് വളരെ രസകരമാണ്.\nഎന്നിരുന്നാലും, എല്ലായ്പ്പോഴും എന്നപോലെ, അത്തരം റിസോർട്ടുകളിലെ സുഹൃത്തുക്കളുടെ കൂട്ടത്തിൽ, Minecraft PE കൂടുതൽ രസകരമാണ്.\nഈ ലൊക്കേഷൻ ആണ് ഏറ്റവും ലളിതമായ ഹോട്ടൽഎന്നിരുന്നാലും, പലതിൽ നിന്നും വ്യത്യസ്തമായി, ഒരു യഥാർത്ഥ മന്ദിരം നിങ്ങളെ ഇവിടെ കാത്തിരിക്കുന്നു. അതായത്, ഇടുങ്ങിയ മുറികൾക്ക് പകരം, കൂറ്റൻ ഇടനാഴികളും വലിയ സ്ലീപ്പിംഗ് കോംപ്ലക്സുകളും നിങ്ങളെ കാത്തിരിക്കുന്നു.\nഅതിനാൽ ഇതിൽ സ്ഥലങ്ങൾ ആതിഥ്യ മന്ദിരം ഒരു വലിയ കൂട്ടം സുഹൃത്തുക്കൾക്ക് മതി. അതേ സമയം, മാപ്പിന്റെ രചയിതാവിന്റെ അഭിപ്രായത്തിൽ, ഇവിടെ Minecraft PE കളിക്കാർക്ക് കാഷുകളും മറ്റ് കാര്യങ്ങളും ഉള്ള രഹസ്യ സ്ഥലങ്ങൾ കണ്ടെത്താൻ കഴിയും.\nഅതിനാൽ, ഉപയോക്താക്കൾക്ക് തീർച്ചയായും എന്തെങ്കിലും ചെയ്യാനുണ്ട്.\nപേര് സൂചിപ്പിക്കുന്നത് പോലെ, ഈ സ്ഥലം നിങ്ങൾ സന്ദർശിക്കാൻ ഇഷ്ടപ്പെടാത്ത ഒരു ഹോട്ടലിനായി സമർപ്പിച്ചിരിക്കുന്നതിനാൽ നിങ്ങൾക്ക് അതിൽ നിന്ന് രക്ഷപ്പെടേണ്ടിവന്നു. വാസ്തവത്തിൽ, അത് ജനവാസമുള്ളതാണ് ഭയങ്കര രാക്ഷസന്മാർമനുഷ്യ മാംസം രുചിച്ചു നോക്കാൻ വല്ലപ്പോഴും കൊതിക്കുന്നവർ.\nവഴിയിൽ, ഇത് രാക്ഷസന്മാരും പ്രേതങ്ങളുമുള്ള ഭയാനകമായ ഹോട്ടൽ Minecraft PE- യ്‌ക്കായി സുഹൃത്തുക്കളുമായി കളിക്കുന്നതാണ് നല്ലത്. ഇത് നിങ്ങൾക്ക് കുറച്ച് ഭയാനകമായിരിക്കും എന്നതാണ് വസ്തുത. മാത്രമല്ല, ഫ്രീക്കുകളുടെ കൂട്ടത്തോട് പോരാടുന്നത് എളുപ്പമായിരിക്കും.\nഈ ഹോട്ടലിന്റെ ഭൂപടത്തിൽ കളിക്കാർ കണ്ടുമുട്ടുമെന്നത് ശ്രദ്ധിക്കേണ്ടതാണ് ധാരാളം കെണികൾ ഏറ്റവും രസകരമായ കാര്യം കടങ്കഥകൾ... മാത്രമല്ല, അവ പരിഹരിക്കുന്നത് അത്ര എളുപ്പമല്ല. ലൊക്കേഷൻ നിങ്ങളുടെ തലച്ചോറിനെ പരിശീലിപ്പിക്കുന്നത് ഇങ്ങനെയാണ്.\nവഴിയിൽ, നിങ്ങൾക്ക് ഈസ്റ്റർ മുട്ടകളും കാണാം.\nപരമ്പരാഗത ഹോട്ടൽ 0.14.0 - 1.16.1\nഹൊറർ ഹോട്ടൽ 0.14.0 - 1.16.1\nMinecraft PE- യ്‌ക്കായുള്ള സബ്നാറ്റിക്കായുള്ള മാപ്പ് ഡൗൺലോഡ് ചെയ്യുക